
De coniunctionum causalium apud 

Gellium usu. 

Ad sermonem Gellianum recte existimandum quae normae 
adhibendae sint, egregie exposuit Carolus Sittelius in libro, cui 
inscriptam est: ,,Die lokalen Yerschiedenheiten der lateinischen 
Sprache mit besonderer Berucksichtigung des afrikanischen Lateins^^ 
Erlangae 1882. Demonstravit enim sermonem Oellianum, cuius 
quasi fundamentum est latinitas aetatis, quae dicitur argentea, 
multis proprietatibus ex lingua Graeca, ex priscorum scriptorum 
consuetudine , ex vulgari sermone haustis, aliquot etiam ex lingua 
Funica repetitis, infucatum esse. Hac in quaestione circumspecto 
iudicio utendum est cum omnibus in rebus, tum maxima in eis 
dicendi rationibus tractandis, quas ex vulgari sermone Gellius 
mutuatus esse vulgo existimatur. Nam fere omnes Gelliani ser- 
monis proprietates, quae yulgo vulgaris sermonis imitationi tribo- 
untur, etiam apud priscos scriptores inyeniuntur. Has autem 
elocutiones non ex valgari sermone, sed ex prisconun scriptorum 
usu Qellium hausisse ex hac ipsa re elucet, qupd Gellius nonnullis 
operis sui locis, quantopere sermonem vulgarem despiciat atque 
respuat, satis aperte declarat. Quod vero nihilominus aliquot 
dicendi rationes restant, quae nisi ex vulgaris sermonis imitatione 
explicari non posse videantur, has non consulto et de industria a 
Gellio usurpatas, sed ei invito atque inscio elapsas esse censeo, id 
quod etiam de Apuleio dicendum est contra Fiechottam, qui in 
dissertatione , cui inscriptum est: „Gurae Apuleianae" Apuleium 
permultas elocutiones de industria ex vulgari sermone mutuatum 
esse demonstrare conatus est. 

Faullo post Sittelium de sermone Gelliano egregie disseruit 
Gorgesius in dissertatione, quae inscripta est: „De quibusdam 
sermonis Gelliani proprietatibus*' Hal. 1883; sed hoc libello, cum 
fere tota syntaxis tractetur, cem non ab3olvi non mirum est. 
Quae oum ita sint, operae pretium esse existimavi partem aliquam 

syntaxis Gellianae accuratius perscrutari. Ut autem causales 
coniunctiones tractandas mihi proponerem, hac potissimum re 
adductus sum, quod et non paucorum scriptorum has particulas 
usurpandi ratio diligenter investigata est et is, qui de Gelliano sermone 
quaesiturus est, eum cum priorum scriptorum usu, quam accura- 
tissime fieri potest, comparet oportet, ut quid Gellius ab aliis 
mutuatus sit, quid ipse novaverit, appareat. 

Disseruerunt autem de coniunctionum causalium, qualis apud 
singulos scriptores obtineat, usu: 

Reuss: De coni. caus. apud Tacitum usu. Halle 1876. 

Zimmermann: Gebrauch der Conjunctionen „quod** und „quia*' im aiteren 
Latein. Posen 1880. 

Reichenhart: Die suboidinierenden kausalen Conjunctionen bei Lucrez. 
Frankenthal 1881. 

Gtinther: De coni. caus. apud Quintilianum usu. Halle 1882. 

Trachmann: De coni. caus. apud Publium Suetonium Tranquillum usu. 
Halle 1886. 

Scherer: De particulae „quando" apud vetustissimos scriptores latinos vi 
et usu. Strassburg 1883. 

Praeter hos libros mihi emolumento fuerunt: 

Draeger: Histor. Syntax der lat. Sprache. Leipzig 1878 u, 1881. 

Kflhner: Ausftihrliche Grammatik der lat. Sprache. Hannover 1878 u. 1879. 

Rei8ig's Vorlesungen tiber lat. Sprachwissenschaft mit den Anmerkungen 
von Fr. Haase, neu bearbeitet von J. H. Schmalz u. G. Landgraf, 
Berlin 1884. 

Schmalz: Latein. Syntax in J. Miiller's Handbuch der klassischen Altertums- 
wissenschaft. NSrdlingen 2. Aufl. 1889, 

Reiter: Quaestiones Varronianae grammaticae. K6nigsberg 1882. 

Holtze: Syntaxis priscorum scriptorum lat. usque ad Terentium. 

Gossrau: Lateinische Sprachlehre. Quedlinburg 1882. 

Liibbert: Die Syntax von quom und die Entwickelung der relativen Tempora 
im Latein. Breslau 1870. 

Ebert: De syntaxi Frontoniana. Erlangen 1881. 

Hertz: Vindiciae Gellianae alterae. Leipzig 1879. 

Ceteros libros suo quemque loco commemorabo. 
Numeris utar editionis Hertzianae alterius. 



§1. 

Quod. 

^Quod*^ coniunctionem esse aGcnsatiyum pronominis relativi 
nunc temporis viri docti consentiunt. Idque merito; nam ex 
accusatiyi significatione omnium significationum, quae in coniunctione 
»,quod" insunt, origo haud ita facile repetitur. Schmalzius 1. I. 
pag 337 hoc ita facit, ut dicat: Quod ist der Accusativ des Pron. 
relativum; die Anfugung eines Satzes mit ,,quod'* soll also besagen, 
dass der Conjunctionssatz zu dem Hauptsatz in demjenigen Ver- 
haitniss stehend gedacht wird, welches sich im Accusativ verkorpert 
hat. Nun ist aber der Accusativ ursprunglich der aligemeine 
casus obliquus, somit bezeichnet die Verbindung mit quod eine 
dem entsprechende Beziehung der beiden Satze. Die nachstliegende 
ist die des directen Objects*'. 

Haec explicatio quin improbanda sit non dubito; neque enim 
apparet, qui fieri possit, ut „quod" vocabulo indicetur enuntiatum 
ex „quod" suspensum esse obiectum enuntiati primarii. Videtur 
scilicet Schmalzius, cum hoc scribebat, in idem vitium incidisse, 
in quod recentiores grammaticos plerosque incidisse censet, ut 
historica grammaticae tractandae ratione neglecta notionibus philo- 
sophorum propriis uterentur. Nam qui historicam ratiouem secuturus 
est, ab iis dicendi rationibus initium capiat oportet, in quibus 
„quod", cum a grammaticis et interpretibus vulgo pro coniunctione 
habeatur, revera nihil aliud est quam accusativus pronominis relativi, 
cuiusmodi exempla Holtzius (synt. prisc. script. Lat I, pag. 242 sqq.) 
et Zimmermannus I. c. pag. 1 collegerunt. Hoc maxime perspicuum 
est in iis exemplis, ubi in enuntiato secundario verbum aliquod 
veniendi vel mittendi invenitur, velut Plaut. Men. 677: „scin quid 
est quod ego ad te venio?" a Draegero I. c. pag. 218 iure ita 
explicatur : „was ist das wohl, in Bezug worauf ich zu dir koDune". 
Ex huiusmodi elocutionibus haec „quod" particulae usurpandae ratio 
originem duxit, qua ibi locum habet, ubi pronomen correlativum 
enuntiati primarii explicat, quem usum omnium postremum ortum 
esse Schmalzius censet, qua ipsa ei re, quam perversa eius ratio 

sit, facile intellegitar. Ad hunc usum faciie origo huias „qaod^' 
particulae asurpandae rationis refertur, qua ibi collocata est, abi 
pronomine correlatiYO in enuntiato principali omisso enantiatum ex 
,,quod'* suspensum subiecti yel obiecti vice fungitur. Ex explicatiTa 
huius particulae. notione etiam causalis significationis origo faGile 
repetitur, nam formula „propterea quod", quae primitus intellegebatur: 
wegen des Umstandes dass, facile intellegebatur : desswegen weil, 
correlativo omisso restabat „quod = weil". Qni explicativae notionis 
in causaleih transitus etiam in verbis affectus observatur. Hanc 
significationem omnium postremam ortam esse si contendemus, non 
errabimus, nam adstipulandum esse videtur Luebberto, qui L o« 
pag. 110 haec disputat: „Quod lasst sich in causaler Bedeatang 
noch nicht mit Sicherheit bei Plautus nachweisen'^ Quod vero 
Schmalzius in annotatione ad Beisig's Vorlesungen III pag. 287 
sententiam Luebberti hac re refelli dicit, quod formula „propterea 
quod'* apad Plautum inveniatur, ei non adstipulor, nam hanc 
formulam a Plauto intellectam esse: „wegen des IJmstandes dass^^ 
nulla re prohibemur statuere. — De ipsa autem causali „quod" 
particulae notione Schmalzius haec disputat: die AnknUpfung mittels 
quod und quia ist eine mehr ausserliche, wahrend quom eine 
Kausalverknupfung innerlicher Art, wo Grund und Folge in ihrem 
Qegenstande identisch sind, bezeichnet, z. B. Plaut. Rud. 1234 
„isto tu's pauper quom nimis sancte piu's^^ Sed hoc exemplam 
iniuria huc revocari censeo; nam ut non dicam ^quom-^ particulae 
hoc loco non causalem, sed potius explicativam vim (cf. Luebbert 1. c. 
pag. 107) tribuendam esse, ex locis Plautinis, quod discrimen inter 
„quod^* et „quom** statuendum sit, omino non potest colligi, quoniam, 
ut supra dixi, Plautus „quod'' particulam causali significatione non 
iam usurpavit. Sed ne in eorum quidem scriptorum usum, qoi 
post Plautum „quod'* particulam causaliter ponunt, discrimen a 
Schmalzio constitutum quadrat. Nam multa exstant exempla, ubi 
id, quod Schmalzius de „quom" particula dicit, in „quod" particulam 
cadit. Quae cum ita sint, miror Schmalzium non probare id 
discrimen, quod Luebbertus, Draegerus, alii statuerunt: „cam** 
particula logicam causam, i. e. eam, ex qua consecutio vel eflPeotos 
cogitatione concluditur, „quod" particula realem causam, i. e. eam, 
qua efifectus ita, ut nulla alia res in medio versetur, efficitar, 
significari. Quae distinctio etsi a philosophis repetita esse videtar, 
tamen non video, cur sit improbandu. Nam cum suo iure ipse 

Sobmalzing p. 240 haec dispntet: die Sohriftspraobe wurde anter 
dem sichtlichen Einflnss der griechischen Litteratur nnd der r5mischen 
Grammatiker sorgfaltiger entwickelt, an WOrtern uud Constraotionen 
reicher, kunstlerisch gestaltet und logisch praecisirt, non mirum est 
post Flauti *) aetatem scriptores Eomanos etiam in causalibus 
coniunctionibus adhibendis logicam subtilitatem atque accurationem 
appetere. Atque etiam, quam rationem hac in re secuti sint, 
perspicuum est. Nam „cum" et „quando'' particulas, quarum 
primaria notio est temporalis, ad logicam causam significandam, 
„quod*' et „qaia** partieulas, quae primitus obiectum reale significant, 
ad realem causam notandam usurpant. 

Videamus nunc qui sit „quod'' particulae usus Gellianus. Qua 
in re, qnamquam de causalibus tantummodo coniunctionibus dispu- 
tare mihi proposui, tamen universum „quod'' particulae usum 
illustrandum esse censeo, quoniam „qaod'' particula persaepe ita 
usurpata est, ut, utrum causalem vim habeat, an explicativam, non 
ita facile diiudicari possit. Atque primum quidem de ezplicativa, 
tum de causali vi particulae agam. Totam autem hanc disputa^ 
tionem ita instituam, ut prius neglecto modorum usu de ipsa 
coniunctione, tum de modis coniunctioni additis disseram. 

* 

L De ipsa „quod'^ coniunctione. 

1. De ,,quod^^ paxticalae vi explicativa. 

Enuntiata ex ^^quod" particula suspensa aut singula enuntiati 
principalis verba aut totam eius sententiam explicant. Convertimus 
„dass", „dass namlich'^ 

a) Atque primo quidem loco ea exempla commemoranda sunt, 
in quibus „quod" particula aliquid aflfert, quo pronomen correlativum 
enuntiati principalis explicatur, hic enim usus quasi transitum 
praebet a „quod'' pronomine ad coniunctionem. In nominativo 
pronomen positum est. Legimus „id quod V, 21, 14. Huius 



*) De Planto eiusque aequaUbns suo iure Luebbertus 1. c. pag. 111 
hoc disputat: „Das ^tore Latein stellt den logischen und realen Grund noch 
auf eine Stufe, jeder Grund ist ihm noch ein Eeal-Verh&Itniss, desshalb kann 
auch causales Quom noch in Verhaitnissen stehen, wo das spHtere Latein statt 
dieser Partikel eine andere mehr objeotive Causalpartikol angewendet haben 
wtlrde." 

opinionis Sinnianae id quoque adiumentnm est, quod ^complures'* 
cum dicimus, non comparative dicimus/^ 

Porro: VII, 5, 4; X, 31; XVII, 21. 31. 

Hoc quod I, 9, 8: „non est hoc 89.tis, quod sunt omnino 
3i&sa)p7)rot, a{j/)ooot, aY6(D|j.^Tpir]T0t, sed legem etiam dant, qua philoso- 
phari discant.'^ 

Porro: II, 2, 10. IX, 2, 9. 4, 10. XVI, 3, 2. XIX, 1, 8. 

Illud quod: XIX, 5, 8. „Sed aliquantum, quod est salu- 
brius, difflari atque exvaporari ex nive indicium illud est, quod 
miuor fit illo, quod ante fuerat, quam conoresceret." 

Ipsum illud quod: XII., 5, 10. „Sed haut scio, inquit, an 
dieat aliquis, ipsum iliud, quod pugnat, quod gemit, si malum dolor 
non est, cur necesse est gemere et pugnare." 

Hunc locum corruptum esse persuasum habeo, quamquam 
nemo hoc in loco oflFendit. Nam si verba, ut in codicibus leguntur, 
a Oellio scripta esse censeremus, eam licentiam, quae &vaxdXoo&ov 
vocatur, nimis insolenter ab eo usurpatam esse statueremus. Locus 
facile ita sanari potest, ut lacuna post verbum „gemit" statuatur, 
qua in medela eo minus ofifendendum est, quod multi alii loci 
Gellianj^ quamquam omnibus codicibus sine discrimine perhibentur, 
nisi hac medela adhibita sanari non possunt. Censeo autem post 
verbum „gemit** haec verba excidisse: „ostendere, dolorem malum esse." 

Saepissime autem pronomen demonstrativum in enuntiato 
primario omissum est, ut I, 7, 20 : „Sicuti est hercle, quod „explicavit" 
dicere maluit, quam „explicuit." Item; II, 17, 11; 21, 5. III, 10, 
11. IV, 15, 4; 17, 10. V, 11, 7; VI, 3, 54; XH, 12, 3; XIII, 
8, 5; XIV, 1, 3; XVIII, 2, 8; 11, 3. XX, 1, 12; 1, 30. 

Interrogativum „quid" in enuntiato primario positum est: XX, 
1, 19: Quid nim videri potest eflFeratius, quid ab hominis ingenio 
diversius, quam quod membra et artus inopis debitoris saevissimo 
laniatu distrahebantur? 

Accusativi: Id quod: III, 10, 15: „Neque non id etiam 
sumit ad vim facultatesque eius numeri augendas, quod, quibus 
inedia mori consilium est, septimo demum die mortem oppetunt." 

Porro: V, 19, 5. VI, 12, 4; XII, 1, 23; 3, 3; 3, 5. 
XVII, 10, 17. VIII, 1, 8. 

Hoc quod VI, 13, 12: „Calpavit autem primum hoc, quod 
Gato inerudite et &.m^fb^(A(; , ut ipse ait, principio nimis insolenti 
nimisque acri et obiurgatoris usus sit/' 

Porro: XIII, 8, 1. 

lilud quod: XII, 1, 21: „Et praeter haec autem quis illud 
etiam neglegere aspernarique possit, quod, quae partus snos deserunt 
ablegantque a sese et aliis nutriendos dedunt, vinoulum illud 
coagulumque animi atque amoris, quod parenses cum filiis natura 
consociat, interscindunt»'' 

Porro: XIII, 21, 25; XIV, 1, 19; 1, 31; XX, 1, 11. 

Nonnunquam etiam accusativus pronominis in enuntiato pri- 
mario' omissus est, ut I, 26, 7: „his omnibus, quae in eo libro 
scripta sint, nequaquam convenire, quod provolutus eflfususque in 
iram plurimis se plagis multaret.*' Codices PT pro „sint** praebent 
„sunt^' quae lectio genuina esse videtur, cum saepius apud Cfellium 
in oratione obliqua indicativus inveniatur. cf. Hertz vind. Gell. alterae 
pag* 25. 

Item: IH, 10, 11; IV, 6, lemma; V, 6, 24. VI, 3, 39; 
4, 2; 7, 4; XIII, 8, 6; XVI, 19, 23; XIX, 4, 4. Hoc loco codex 
Z pro „quod" praebet „quam." 

Ablativus: eo quod: V, 18, 1: „Historiam ab annalibus 
quidam differre eo putant, quod, cum utrumque sit rerum gestarum 
narratio, earum tamen proprie rerum sit historia, quibus rebus 
gerendis interfuerit is qui narret". Ablativus „eo" subaudiendus 
est : IV, 2, 13 : „morbum et vitium distare, quod vitium perpetuum, 
morbus cum accessu decessuque sit." 

Eadem vox tribus locis supplenda esse videtur, ubi verbum 
.,errare*' particulam „quod** sibi adiungit: I, 18, 1. XV, 28, 4; 
XVIII, 7, 2. 

His locis eos annectam, ubi „quod" refertur ad correlativa 
a praepositionibus pendentia. 

Inveniuntur autem: 

In eo quod, IX, 15, 5: „Aderat ibi nobiscum luliani sec- 
tator, iuvenis promptus et proficiens et offendens iam in eo, quod 
ille aput luliani aures in praecipiti stare audebat.*' 

Jn eo ispo quod: I, 4, 7: „et qui debet, in eo ipso, quod 
debet, , refert." 

Pro eo quod: IX, 3, 5: ^Quod eqaidem dis habeo gratiam, 
non proinde qma natus est, quam pro eo, qnod enm nasci oontigit, 
temporibus vitae tuae." 

Ob id quod: XIII, 21, 14; „Enniu8 aere fiilva dixit, non 
fulvo, non ob id solum, quod Homerus -jj^pa ^adstav dicit, sed 
quod hic sonus, opinor, vocabilior visus est et amoenior." 

Adversum hoc quod: XIV, 1, 27: „Ad postremum autem et 
quid esset quod adversum hoo dici posset, requirebat, quod 
homines « . . eodem genere mortis eodemque ictu temporis universi 
simul iuterirent." 

Ei eo quod: 1, XVIII, 4: „Sed in superiore eiusdem libri 
parte furem dicit ex eo dictum, quod veteres Bomani furvum atrum 
appellaverint." Item: XVIII, 2, 14. 

„De eo" vel „de eare" subaudiendum est: III, 1, 11: „quid 
igitur, inquit, dicimus, quod multos videre est pecuniae cupidos." 

„Prae hoc quod" pro „praequam" proponitur a Cantero: 
I, 3, 6: „Visum est esse id quod feci praequam erant alia toleratu 
facilius;" sed non est, cur lectio tradita mutetur, nam eadem 
ratione vocabulum „praequam" saepins a Plauto usurpatur. 

b) lam ea exempla in medium profero, in quibus „quod^* 
particula appositionem quandam explicativam substantivi in enun- 
tiato principali collocati introducit, qua in re ea exempla praeter 
mittam, ubi substantiva cum pronominibus demonstrativis con- 
iuncta sunt. 

In nominativo substantivum , quod explicatur, collocatum 
est: I, 22, 1: „Inroboravit inveteravitque falsa atque aliena verbi 
significatio, quod dicitur, hic illi superest." Enuutiato ex „quod" 
suspenso indicatur, quae sit illa falsa atque aliena significatio. 

Accusativi exempla afferre possum haec: I, 3, 10: Is Crassus 
traditur habuisse quinque rerum bonarum maxima et praecipua, 
quod esset ditissimus, quod nobilissimus , quod eloquentissimus, 
quod iuris consultissimus, quod pontifex maximus. „Maxima et 
praecipua^^ positum est pro: „res maximas et praecipuas." 

Porro: VI, 11, 4. XIII, 14, 5. XVII, 1, 11. 

Ablativi exempla sunt haec: I, 3, 24. „Neque nominibus, 
inquit, moveri nos oportet, quod paria genere ipso non sunt honestas 
meae famae et rei amici utUitas/^ Enuntiato ex „quod" suspenso 

ablativus „nominibus^^ explicatur: Nicht darf man sich durch den 
Einwand bestimmen lassen, dass , . . . Godices P et R pro ^nominibus^* 
praebent: „ii^ omnibus^S sed omnes editores suo iure hanc lectionem 
respuerunt, quippe quae a sententiarum nexu prorsus aliena sit. 

Porro: IV, 6, 3; XVI, 10, 13. 

Neque genitivi neque dativi exempla inveni. 

c) Videamus iam, qui sit formulae „nisi quod^' usus Gellianus. 
„Tantum quod**, „excepto quod*', „praeterquam quod" non legitur. 

Huius formulae significatio a Wexio ad Taciti Agricolam 6. 
ita explicatur: ^Nisi quod dicunt Latini, cum limitant pronuntiatam 
aliquam sententiam, ita ut, quod universe et absolute pronuntiatum 
est, exceptionem aliquam habere et aliquatenus restringendum esse 
dicant. „Similiter disputat Draegerus 1. c. II p. 382. Nisi quod, 
,.nur dass'* bezeichnet eine Thatsache als eine Ausnahme.'* 

Apud Gellium „nisi quod" duobus locis legitur; V, 17, 5 
et IX, 9, 9. V, 17, 5: „Nihil nos super ea re scriptum invenimus, 
nisi quod Q. Claudius annalium quinto cladem illam pugnae Cannensis 
vastissimam factam dicit ante diem quartum Nonas Sextiles.** 

IX, 9, 9 : „Hoc igitur reliquit et cetera vertit non infestiviter, 
nisi quod ^caprum dixit, quem Theocritus dv6pxav appellavit." 

XIX, 8, 14 codice Q. praebetur: „nisi quod*-, sed suo iure 
omnes editores „nisi quid", quae lectio ceteris codicibus perhibetur, 
in textum receperunt, ♦) 

*) Schmalzius 1. c. pag 339 haec disputat: „Wie man statt „neminem 
vidi praeter te" auch sagte: „nisi te", so hat sich neben praeter quod schon 
IrtQie nisi quod gebildet." flac cum opinione non convenit id, quod Schmalzius 
pag 340 dicit: „Mit praeter quam u. a hat quia nie eine Verbindung oin- 
gegangen, woraus zu schliessen, das nur nisi quod und nisi quia volksthiimlich, 
die andern Wendungen aber kiinstlich nachgebildete waren und deshalb auch 
sich nur vereinzelt finden." £x his, quae posteriori loco Schmalzius disputat, 
sine dubio apparet formulam „ni8i quod" priori tempore ortam esse quam 
formulas „praeter quod'* et „praeter quam quod*', id quod otiam hac re 
confirmatur, quod formula „praeter quod** non ante Florum et Frontonem 
invenitur. Sed ne hoc quidem concedendum esse videtur, formulas ,,praeter 
quod" et „praeter quam quod" ex formula „nisi quod" originem duxisse, nam 
harum formularum significatio prorsus diversa est a significatione fomiulae 
„nisi quod". Nam lormulis „praeter quod" et „praeter quam quod" factum 
aliquod significatur, ad quod aliud factum accedit, formula „nisi quod" 
fectom significatur, quo couimemorando indicatur sententiam, quae enuntiato 
principali continetur, exceptionem aliquam habere. 

d) ,.Quod" post ?erbum: „accedit" semel legitur: XIV, 3, 5: 
„Praeterea putant id quoque ad ista, quae dixi, aocedere, quod 
XenophoD . . . negat Socratem . . . disputavisse." 

e) „Quod" post verba praetereundi quater legitur: „praetereo 
quod'* I, 9, 12: „Sed id quoque, non praetereundum est, quod 
omnes** e. q. s. 

Praetermitto quod: V, 8. 8: Et, quoniam facta litui mentio 
est, non praetermittendum, quod posse quaeri anidmadvertimus 
e. q. 8. Item: XIII, 1, 5: IUud tamen non praetermittendum est, 
quod Yergilius quoque id ipsum, quod Cicero, de fato opinatus 
est. Item XIII, 23, 19. 

Quod vero XIII, 14, 7 legitur: Sed de Aventino monte 
praetermittendum non putavi, quod . , . ofiendi e. q. s., hoc loco 
„quod'* pronomen esse videtur. 

f) „Quod*' post verbum „facio*' cum adverbio coniunotum 
inveni: XX, 5, 7: „Alexander litteras ad Aristotelem misit, non 
eum recte fecisse, quod disciplinas acroaticas involgasset.** 

Accusativus adiectivi neutr. fungitur vice adverbii hoc loco: 
XVn, 1, II: „Cicero . . . inquit . . . ut ostentaret facere eos 
deridiculum, quod proinde Caelio formam crimini darent, quasi" 
e. q. s. Tribus locis verbum „fecit" supplendum est: 

VI, 3, 54: „Inique igitur Tiro Tullius, quod ex omnibus 
facultatibus tam opulentae orationis aptis inter sese et cohaerentibus 
parvum quippiam nudumque sumpsit." Item: XII, 1, 20: Scite 
igitur et perite noster Maro, quod . . . criminatus est.** 

Item: XVIII, 1, 2. 

Eodem modo usurpatum estverbum: contingit: XIV, 1, 23: 
„tamquam quod forte in balneas ire volueris ac deinde nolueris 
atque id rursus volueris, non ex aliqua dispari variaque animi 
agitatione, sed ex necessaria quadam errantium siderum reciproca- 
tione contigerit, ut plane homines non, quod dicitur, Xo^vm C(i>a, 
sed ludrica et ridenda quaedam neurospasta esse videantur** e. q. s. 
Hoc loco ex verbo „contigerit" non enuntiatio ex „ut** suspensa 
apta est, — particula „ut** enim sententia inducitur, quae ex iis, 
quae antecedunt, concluditur, — sed enuntiatio ex „quod** suspensa. 
Hoc loco non adverbium aliquod cum verbo „contigerit^* coniunctum 

est, sed substantiva ex praepositione ,,ex^^ apta. Sno autem inre 

Gellins non „ut'* posuit, sed „qnod'S cum hoc loco non narret 

aliquid factum esse, sed de eo, quod factum est vel fieri potest, 
quid sentiat, indicet 

Hac ratione verbi ^facio*^ usurpandi, nisi fallor, Gellius inductus 
etiam ad verbum „opinari" cum adverbio coniunctum „quod'* par- 
ticulam adiunxit: XIII, 8, 1: „Eximie hoc atque verissime Afranius 
poeta de gignenda comparandaque sapientia opinatus est, quod eam 
fiiiam esse Usus et Memoriae dixit/' Gellius indicat, quid de dicto 
quodam Afranii sentiat. Ea re quod pro: „hoc eximie fecit'^ dixit: 
„hoc eximie opinatus est,^^ eam rem, de qua iudicium suum 
pronuntiat, accuratius definit: est enim non facinus quoddam, 
sed opinio. 

g) Particulae „quod" post verba sentiendi et declarandi pro 
infinitivo cum accusativo positae primum exemplum a recentioribus 
grammaticis memoratur Plaut. Asin. I, l, 37: „equidem scio iam 
filius quod amet meus/^ Hunc locum iniuria huc revocari suo iure 
contendit Blassius (Mus. Rhenan. 1882 pag. 151); quod vero. dicit: 
somit sind die Anfange des „quod^' statt Acc. c. inf. .um eine 
betrachtliche Zeit herabzurQcken/ ei non assentior. Nam hic usus 
obviam est apud Gatonem 77, I, J.: „dicam de istis Graecis suo 
loco, Marce fili, quid Athenis exquisitum habeam et quod bonum 
sit illorum litteras inspicere, non perdiseere, vincam." Quod vero 
Draegerus 1. c. II. pag. 223 censet „quod" esse adverbium interro- 
gativum pro „quid** positum, ei non adstipulor, sed potius cum 
Zimmermanno facio, qui I. c. pag. 6 dicit: „man sieht nicht ein, 
was Cato hat dazu bewegen kdnnen, das im substantivischen Sinne 
ungebrauchliche „quod'* hier zu setzen, wahrend er doch unmittelbar 
vorher das richtige „quid" gebraucht/* Quod autem Paetzoltius 
(Philolog. Bundschau 1881 pag. 417) censet „bonum" hoc loco 
intellegendum esse substantivum (welch ein Gut es sei),. haec inter- 
pretatio a sententiarum conexu aliena est. Nam Cato non ostendere 
vult, quam bonum sit Graecorum litteras inspicere, sed potius. 
bonum esse illorum litteras inspicere, perdiscere non bonum esse. 
Aliud exemplum, quod huc revocandum esse videtur, legitur in 
Ennii Medea 285 Mfill.: ,,Non commemoro quod draconis saevum 
sopivi inpetum, Non quod domui vim taurorum et segetis armatae 
manus", quamquam concedendem est hoc loco usum particulae 

„quod" hac re excusari, quod „non commemoro** eandem significa- 
tionem habeat, quam verbum aliquod praetereundi. Apparet igitur, 
hunc usum, de quo agimus, priscis scriptoribus non prorsus abiudi- 
candum esse. Ac ne aureae quidem latinitatis auctores hunc usum 
prorsus respuerunt, quamquam concedendum est omnibus locis, qui 
in aurea latinitate inveniantur, hunc usum hac re excusari, quod 
nostra particula spectat ad pronomen correlativum in enuntiato 
primario positum, excepto uno loco (36, 1.) auctoris belli Hispaniensis. 
(Eohlerus : de auctorum belli Africani et belli Hispaniensis latinitate 
pag. 77 praeter hunc locum duos alios eiusmodi aflfert; sed alter 
(18, 5) est dubia codicum auctoritate, alter (10, 2) huc non 
pertinet.) Sed errare mihi quidem ei videntur, qui censent hos locos 
nihil alieni habere, nam alioquin aureae latinitatis auctores, etiamsi 
correlativum pronornen in enuntiato primario invenitur, post verba 
sentiendi et declarandi non „quod'', sed infinitivum cum accusativo 
ponunt. Haec structura interdum invenitur apud Valerium Maximum, 
Suetonium, Livium, Tacitum, Plinium, e poetarum numero solus 
Yergilius unum locum praebet. Becte de his locis annotat Yogelius 
(ann. philol. 1883 pag. 186): Dieser Gebrauch hat sich lange auf 
die Fsille^ beschrankt, in denen der Grieche 5t^ oder das Participium, 
nicht den Infinitiv gesetzt haben wurde; d. h. wenn es sich um 
Mittheilung oder Erorterung einer constatirten Thatsache handelte. 

Primus omnium ultra terminos a Vogelio observatos hunc 
usum propagavit Gellius qui, nisi fallor, tricies ter hanc structuram 
praebet. Locos huc spectantes composuit Gorgesius 1. c. p. 51. 
His locis adiciendi sunt: II, 26, 21: IV, 11, 11; IX, 9, 14; XI, 
18, lemma; XVI, 8, 16; XIV, 6, 4; XVIII, 10, 5. Tres locos 
Gorgesius iniuria huc revocavit: I, 2, 7; ubi „quod*' pendet e 
verbo „convenire"; V, 8, 8 et XIH, 23, 19, ubi „quod'' pendet e 
verbo „praetermittere^S qui loci alio loco (§ 1, d) tractandi sunt; 
III, 10, 8, ubi „quod'* particula explicativa est ad voces „illam 
vim" spectans. 

Tredecim locis verbum sentiendi vel dedarandi, ex quo 
enuntiatum ex „quod" suspensum aptum est, infinitivus vel parti- 
cipium est. Hoc cum tot locis observetur, in casu ponendum non 
esse videtur quod Gellius his locis non infinitivum, sed „quod*' 
particulam ponit; nara his locis hoc potissimum egisse videtur, ne 
orationem infinitivis vel participiis nimis cumularet, sed magis 

dilucidam redderet. Hoc maxime perspicuum erit, si oomparaveris 
XV, 7 lemma cum XV, 7, 1, In lemmate Gellius usurpavit „quod'* 
particulam, nam verbum sentiendi (observare) positum est in infinitivo, 
in paragrapho 1 infinitivum cum accusativo, nam verbum sentiendi 
finitum est. 

Octo locis invenitur in enuntiato primario correlativum , ad 
quod particula „quod** spectat 

Duobus locis (XIV, 6, 4 et XVIII, 10, 51) enuntiatum ex 
„quod'* snspensum coordinatum est cum enuntiato interrogativo 
indirecto. Duobus locis (IX, 9, 14; XIX, 12, 3) in eodem ver- 
borum ambitu ex eodem verbo pendet priori loco enuntiatum ex 
„quod'' s.uspensum, deinde infinitivus cum accusativo. 

Quod attinet ad modorum usum, post imperfectum omnibus 
locis, post perfectum historicum ubique duobus tantummodo exceptis 
(I, 26, 21 et IX, 9, 14) coniunctivus, post praesens septem locis 
indicativus, quinque locis coniunctivus legitur. In universum igitur 
did potest post tempora primaria indicativum, post tempora secun- 
daria coniunctivum adamari. Haec modos usurpandi ratio utrum 
in casu pononda sit, necne, in medio relinquo: hoc tantum dioo 
ullam aliam rationem Gellium non secutum esse videri. 

Saepissime lemmata coniunctione „quod'* inducuntur, ubi 
accusativus cum infinitivo exspectatur. Quinquaginta octo locis indi- 
cativus, viginti locis coniunctivus reperitur cf. Qorges 1. c. pag. 52. 

h) Sequitur ut „quod'' particulae, ellipticum, qui dicitur, 
usum commemoremus. 

Hic usus iam apud. priscos scriptores invenitur. Ex Plauto 
undecim loci a Zimmermano 1. c. pag. 2, ex Terentio duodecim, 
unus ex Afranio, ex Catone unus, unus ex senatus consulto de phil. 
et rhetor. (Wordsworth pag. 274), unus ex lege agraria (Wordsworth 
pag. 194) afferuutur. His locis decies quater indicativus, decies 
ter coniunctivus isque potentiatis invenitur. Videmus igitur errare 
Kflhnerum, qui 1. c. II, d. 840 dicit: „Bei Plautus und Terentius 
wird quod alsdann mit dem Conjunctiv verbunden". 

Post horum scriptorum tempora hic usus paullatim ex litteris 
expellitur et intra terminos sermonis cotidiani et familiaris coercetur, 
id quod inprimis hac re confirmatur, quod Cicero hac ratione dicendi 
in epistolis creberrime, in ceteris scriptis perraro utitur. Apud 
multos scriptores hic usus omnino non, apud nonnullos rarissime 

occunit. Primus ex scriptoribus posteriorum temporum hac ratione 
dicendi latius difhisiusque utitur Gellius, apud quem hic usus 
quattuordecim locis invenitur. Loci sunthi: II, 16, 8; 20, 5; 22, 28; 
IV, 6, 3; VI, 3, 22; IX, 1, 8; XIII, 6, 2; 11, 7; 25, 30; 
XIV, 6, 12; XVII, 10, 16; 10, 19; XX, 1, 12; 1, 37. 

Hic tam diffusus usus utrum ex priscorum scriptorum an 
sermonis cotidiani imitatione explicandus sit, quaerere supersedemus, 
quum ipsis rebus, quas tractat, Gellius ad hunc usum pellectus esse 
videatur. Nam quum saepissime sententias veldicta virorum doctorum 
vel spriptorum commemoret et de iis quid ipse sentiat, indicet, eum 
ellipticum „quod" particulae usum tantopere adamare non mirum est. 
Quod attinet ad modorum usum, Gellias omnibus locis indicativum posuit. 

His addere mihi liceat saepius iniuria a viris doctis ellipticum 
„quod" particulae usum statutum esse. Ut exemplum afferam, 
Trachmannus I. c. pag. 20 ex Suetonio hunc locum annotat: Tib. 52: 
„Quod vero Alexandream propter immensam et repentinam famem 
inconsulto se adisset, questus est in senatu", Hoc loco quo iure 
ellipsis statuatur, non video; nam particula „quod" apta est ex 
verbo „questus est''. Hoc tantummodo hoc loco insolentius est, 
quod enuntiatum ex „quod" suspensam ante enuntiatum primarium 
positum est, qua positione scriptor efficit, ut sententia, quae enuntiato 
secundario continetur, magis urgeatur et facilius ad sententiam 
antecedentem referatur. 

Contra idem Trachmannus iniuria Baumgarten - Crusium 
reprehendit, quod A. 88 ellipticum usum statuerit.. Locus 
est hic: „Nam quod saepe non litteras modo, sed syllabas per- 
mutat aut praeterit, communis hominum error est". Ad hunc 
locum annotat Trachmannus: „EIIipticum illum usum minime hic 
locum habere statim apparebit, cum enuntiati structuram hunc in 
modum mutaveris: crebra non litterarum modo, sed syllabarum 
permutatio aut praeteritio communis hominum error est". Sed hac 
ipsa ex re, quod Trachmannus enuntiati structuram hunc in modum 
mutandam esse censet, apparet eliipticum usum hic statuendum 
esse. Nam haec res, quod is, de quo dicitur, litteras et syllabas 
permutat aut praeterit, error tantummodo eius est, de quo dicitur, 
non communis hominum error. Ellipsis ita explenda esse videtur: 
Nam quod saepe non litteras modo sed syllabas permutat aut 
praeterit, haec permutatio aut praeteritio communis hominum error est. 

2. Frogrediamur nunc ad ea enuntiata a ^^quod^^ pendentia, 
quibus causa additur enuntiationi principali: 

a) Atque primum quidem de iis enuntiatis dicendum est, in 
quibus f^quod^^ particula ex iis verbis suspensa est, quae animi 
aJBfectum significant, velut „delector, miror, glorior," sicut ex verbis 
„laudandi, vituperandi, accurandi^S similibus. Haec enim enuntiata, 
ut Trachmannus 1. c. p. 16 recte explicat, tamquam transitum 
praebent a „quod" particula explioativa ad „quod" causale, quum 
haec ita comparata sint, ut in angustias adducamur, utrum causalis 
„quod" particula intellegenda sit an explicativa. Ceterum de hac 
quaestione infra (§ 2, 2) disseretur. 

Invenitur autem „quod" post haec verba: 

queror quod : II, 23, 8. 

conqueror quod: XVIII, 8, 2. 

miror quod: III, 4, 2; XVI, 3, 4; XVIII, 1, 6. 

demiror quod. VI, 1, 6; IX, 9, 15. 

admiror et permoveor quod: VI, 2, 6. 

aegre patior quod: IV, 18, 12. 

Post verba laudandi, accusandi, similia: 

laudo quod: XIII, 20, 5. 

reprehendo quod: II, 9, 1; V, 9, 15; VII, 6, lemma; 
XVII, 11, 1. 

maledictis iacto quod: 1,5,' 2. 

contumeliose appello quod: III, 17, 5. 

accuso quod: XIII, 25, 12. 

obiicio quod: XII, 12, 3. 

gratias ago quod: IV, 8, 8. 

gratiam fero quod: XVI, 13, 5. 
Ad horum verborum similitudinem etiam hae phrases, quas 
nunc afiferam, cum „quod" particula coniunctae sunt: 

celebror et hominum memoria dignor quod: XIX, 11, 1. 

corona civica dono quod: V, 6, 15. 

coronam do gramineam quod: V, 6, 10. 

diem dico quod: IV, 14, 3. 
Infinitivus cum accusativo post huiusmodi verba nusquam 
invenitur. Quod vero legitur XX, 10, 4. „Cumque ille demiratus 
aliena haec esse a poetis et haud usquam inveniri in carminibus 

Enni diceret, tum ego" e. q, s. infinitivos „esse" et „inveniri" non 
ex verbo „demiratu8", sed ex verbo „diceret" pendere nemo non videt. 

b) lam exempla in medium profero, in quibus „quod" particula 
enuntiatum secundarium introducens, ad correlativa praecedentia 
spectat. Legimus: „Ideo quod". XIII, 3,1: „Bisu prorsus atque 
ludo res digna est, cum plerique grammaticorum adseverant necessi- 
tudinem et necessitatem mutare longe differreque, ideo quod necessitas 
sit vis quaepiam premens et cogens." Porro: XX, 1, 22. 

Ea re quod: XIX, 8, 16: „Haec quidem Pronto requirere nos 
iussit vocabula non ea re, opinor, quod scripta esse in ullis veterum 
libris existumaret, sed ut nobis studium lectitandi in quaerendis 
rarioribus verbis exerceret." 

Idcirco quod: II, 4, 5. „Sed videtur tamen significare velle 
idcirco dici divinationem , quod in aliis quidem causis iudex ea, 
quae didicit quaeque argumentis vel testibus demonstrata sunt, 
sequi solet.*' 

Porro: V, 12, 6; VI, 3, 25; X, 3, 15; 12, 4; XVII, 8, 10. 

Quod . . . idcirco : II, 7, 1 9 : Quod enim utrumque in genere 
ipso per sese neque honestum neque turpe est, idcirco, si pater 
iubeat, obsequendum est. 

Porro: I, 25, 16. 

„Propterea quod": XI, 5> 8: „Cum haec autem consimiliter 
tam Pyrronii dicant, quam Academici, diferre tamen inter sese et 
propter alia quaedam et vel maxime propterea existimati sunt, quod 
Academici quidem ipsum illud nihil posse comprehendi quasi com- 
prehendunt" e. q. s. 

„Tanto magis quod": XI, 13, 4: Cursus igitur hic et sonus 
rotundae volubilisque sententiae eximie nos et unice delectabat, 
tanto id magis, quod iam tunc C. Graccho, viro in lustri et severo, 
eiusmodi compositionem esse cordi videbamus. „0b eam causam 
quod" III, 19, 4. 

II. De modis cum ,,quod'' particula coniunctis. 

Nunc exponamus modorum, qui coniunctionem „quod'' se- 
quuntur, usum. Qui quamquam in universum ab optimorum scrip- 
torum dicendi consuetudine haud discrepat, tamen nonnulla, cum 

insolentius dicta sint, mentione non indigna videntur. Ac primom 
quidem de indicativo, tum de coniunctivo disseram. 

1. Indicativiis. 

Cato, Plautus, Sallustius, Livius, Curtius, Quintilianus, Tacitus, 
Suetonius, lustinus, ex posterioribus imprimis Ammianus Marcellinus 
in enuntiatis secundariis orationis obliquae nonnunquam indicativum 
pro coniunctivo ponunt, etiamsi ex loquentis, non scribentis cogitatione 
ea manare intellegitur.*) Hunc usum Beussius I. c. p. 13 suo iure 
hunc in modum explicat : „scriptor alacritate dicendi pellectus partes 
eius, cuius vel sententias vel verba narrat, suscipiens ipse dicit, 
quod ab illo dici e sententiarum usu expectamus^^ 

Hic usus apud Gellium latius quam apud priorum temporum 
scriptores patet. Nam ut non dicam de ceteris enuntiatis secun- 
dariis, inter ea, quae „quod" particula inducuntur, duodecim inveni- 
untur exempla, ubi indicativus exstat pro coniunctivo. Loci sunt 
hi: II, 6, 3: „Inlaadati^ parum idoneum esse verbum dicunt, neque 
id satis esse ad faciendam scelerati hominis detestationem , qui, 
quod hospites omnium gentium immolare solitus fuit, non laude 
indignus, sed detestatione execrationeque totius generis humani 
dignus essef Hoc loco indicativus eo insolentius positus est, quod 
in enuntiato relativo, ex quo enontiatum ex „quod'^ suspensum 
pendet, coniunctivus extat. Similis modorum et temporum mutatio 
invenitur: III, 10, 6: „in qua re non id solum animadverti debere 
dicit, quod quater septenis, id est octo et viginti, diebus conficeret 
luna iter suum, sed quod is numerus septenarius, si ab uno pro- 
fectus, dum ad semetipsum progreditur, omnes, per quos progressus 
est, numeros comprehendat ipsumque se addat, facit numerum octo 
et viginti, quot dies sunt curriculi lunaris." 

Ceterilocisunt: VII,6,lemma; XIII,15,6; XVH, 1,5; 11,1. 

Correlativa pronomina et adverbia, ad quae „quod" spectat, 
his locis inveniuntur: 

II, 4, 5: idcirco quod. 
in, 10, 8: illam quoque vim quod. 

ni, 10, 6: quem locum supra enotavi: id quod. Idem 
invenitur: IX, 9, 14; XI, 5, 8; XVH, 10, 17; XIV, 3, 5. 

*) cf. Hassenstein: de syntaxi Ammiani Marcellini diss. inaug. Eegis- 
monti 1877. 

X, 10, 2: hanc causam quod. 
XI, 5, 8: propterea quod. 
XIX, 1, 19: hoc quod. 

b) Post verba reprehendendi, laudandi, accusandi similia, quae 
sub I, 2, a allata sunt, Gellius yicies semel coniunctivum, indica- 
tivum quater posuit. Soci sunt hi: II 23, 8: Maritus senex super 
uxore divite atque deformi querebatur, quod ancillam suam coactus 
erat vonumdare. 

XIII, 20, 5: laudo te quod auditiuncula quadam de Catonis 
familia aspersus es. 

VII, b, lemma: Temere iniusteque reprehensum esse a Julio 
Hygino Vergilium, quod praepetes Daedali pennas dixit. 

XVII, 11, 1: „Et Plutarchus et alii quidam docti reprehensum 
esse ab Eresistrato Platonem scripsere, quod dixit" In his duobus 
exemplis indicativus eo insolentius est positus, quod oratio est obliqua. 

c) Post „nisi quod" semper indicativus positus est In oratione 
obliqua „nisi quod" nullo loco invenitur. 

2. Goniunctivus. 
Coniunctivi modi exempla, ubi post „quod" inveniuntur, ut 
apud omnes scriptores, ita etiam apud Gellium ex orationis obliquae 
ratione facile explicantur, aliquid vero difficultatis ex hoc numero 
ea exempla praebent, in quibus ei, e quorum sententia enuntiata 
ex „quod" suspensa posita sunt, non nominantur, sed implicite 
tantummodo in verbis enuntiati primarii continentur. Huius modi 
exempla apud Gellium inveniuntur non pauca. Exempla sunt: 
V, 12, 6: „Idcircoque simili nomine Jovis „Diovis'' dictus est et 
Lucetius, quod nos die et luce quasi vita ipsa afficeret et iuvaret**. 
Coniunctivi „affiiceret" et „iuvaret'' explicandi sunt ex opinioniB 
eorum, a quibus Juppiter dictus est. Hi vero non sunt singuli 
homines, sed totus populus Romanus. I, 5, 2: „Hortensiu8 quod 
multa munditia et circumspecte compositeque indutus et amictus 
esset manusque eius inter agendum forent argutae admodum et 
gestuosae, maledictis compellationibusque probris iactatus est,** 
Coniunctivus ex opinione eorum coUocatus est, qui Hortensium 
maledictis iactaverunt. 

XVI, 6, 9: „IIIe nihil cunctatus, sed nimium quantum audacter: 
„oves", inquit, „bidentes" dictae, quod duos tantum dentes habeant." 

CJoniunctivus positus est ex eorum cogitatione, a quibus oves bidentes 
dictae sunt. 

XVI, 10, 13: „(Proletarii) non capitis censione, sed prosperiore 
vocabulo a munere officioquo prolis edendae appellati sunt, quod, 
cum re familiari parva minus possent rempublicam iuvare subolis 
tamen gignendae copia civitatem frequentarent.*' Coniunctivus positus 
est ex opinione ecrum, a quibus proletarii nominati sunt. 

His locis omnibus ei, quorum ex sententiares a scriptore narrantur, 
nominatim non dicuntur, sed verbis passive positis velut „dictus est, 
iactatus est, dictae sunt, appellati sunt" quasi implicite continentur. 

Duo exempla occurrunt, in quibus coniunctivus ita positus 
est, ut ex modorum quadam attractione videatur explicandus esse. 
Sic XVI, 3, 2: „ac ne hoc quidem mirum, inquit, videri debet, 
quod, cum antehac semper edundi fuerit adpetens, nunc post 
imperatam inediam tridui omnis eius adpetitio pristina elanguerit.** 
Expectamus hoc loco indicativum „relanguit*', quum enuntiato ex 
„quod*' suspenso res et ei, qui dicit, et eis, ad quos dicitur, prorsus 
nota neque uUo modo dubia aflferatur. Coniunctivus „fuerit" Gellium 
induxisse videtur, ut etiam in enuntiato ex „quod" suspenso 
coniunctivum usurparet. In hoc dicendi usu non est quod offen- 
damus, quippe qui apud optimos scriptores, imprimis apud Ciceronem 
occurrat, qui studio sermonis concinne conformandi pellectus ceteris 
grammaticae legibus neglectis hanc modorum attractionem in deliciis 
habuit. Exemplum ei, quod modo commemoravimus, simillimum 
ex Cicerone affert Draegerus 1. c. I, p. 293: de rep. 1, 6, 11: 
„maxime hoc in hominum doctorum oratione mihi mirum videri 
solet, quod, qui tranquillo mari gubernare se negent posse, iidem 
ad gubernacula se accessuros profiteantur excitatis maximis fluctibus." 

Alterum exemplum Gellianum est XX, 1, 22: Nec ideo 
contemnas legum istarum antiquitates, quod plerisque ipse iam 
populus Romanus uti desciverit.*' Etiam hoc loco indicativum 
exspectamus, sed coniunctivus „contemnas" Gellium induxisse 
videtur, ut etiam in enuntiato secundario coniunctivum poneret. 

Modorum mutatio invenitur XII, 7, 4: „Nemo quisquam ex 
coiisilio sententiam ferre in causa tam ancipiti audebat, quod et 
confessum veneficium, quo maritus et filius necati forent, non 
admittendum inpunitum videbatur et digna tamen poena in homines 
sceleratos vindicatum fuisset/* 

Haec vero modorum mutatio non ex negligentia, quamvis 
multis locis ea merito apud Gellium statuatur, orta est, sed e 
contrario ex diligentia in sententiis apte connectendis adhibita. 
Nam et indicativus „videbatur** et coniunctivus „vindicatum fuisset" 
optimo iure positi sunt. Hic enim facile explicatur ex opinione 
eorum, qui sententiam ferre non audebant, illum Gellius suo iure ex 
sua ipsius sententia posuit. Nam hoc „videri^^ in ipsius auctoris 
opinione positum est, non in eorum sententia, qui sententiam ferre 
non audebant, quippe quorum in opinione tantummodo illud 
„admittendum'' C„esse'* supplendum est), non etiam hoc „videri*' 
versetur. Videmus igitur Gellium in hoc usu vel optimos scriptores 
velut Ciceronem et Caesarem diligentia atque accuratione superare, 
nam hi in enuntiatis ex „quod^^ suspensis logicae legibus neglectis 
verba „sentiendi*' aut „declarandi" (verbum „videri" enim nostro 
loco eandem vim habet quam verbum sentiendi) saepius in coniunctivo 
ponunt, quamquam non illud ipsum „sentire" aut „declarare*' in 
alterius sententia positum est, sed ea, quae sentiuntur, quae 
declarantur. 

§ 2. 

Q u i a. 

Paxticulam „quia" accusativum numeri pluralis neutrius generis 
pronominis „qui8'* a Pottio, quem secutus est Vandiceck (Gr. Lat. 
Etym Worterbuch I pag. 94) suo iure intellegi, Corssenii contra 
sententiam, qui „quia** particulam ex „qui" et „iam" compositam 
esse censet (Ausspr. des Lat. p. 586) improbandam esse viri docti 
nostra aetate consentiunt. 

Quod attinet ad signiflcationem „quia*' particulae, Trachmannus 
1. c. p. 28 dicit, particulas „quod** et „quia** in universum eandem 
vim habere, sed hoc minus accurate disputat. Nam explicativa vis 
„quod** particulae a „quia** particula apud aureae quidem latinitatis 
auctores aliena est, etsi concedendum est et apud priscos scriptores 
et apud argenteae latinitatis auctores non paucos locos inveniri, 
quibus „quia*' particula explicative usurpata sit. Hoc 
igitur tantum dici potest, „quia'* particulam eodem modo atque 
„quod** ad causam afferendam adhiberi. Nam cum particulae „cum** 
et „quando** logicam causam inducant, „quod** et „quia** realem 

causam afferunt. Discrimen qaoddam inter causalem significationem 
„qnod'* et „qiiia" particularum intercedere ex recentioribus gram- 
maticis, quantum scio, unus Gossravius contendit, qui 1. c. pag. 583 
hoc dicit: „Quia** gibt einen zwingenden, „quod*' nur einen zufal- 
ligen oder blos vermittelnden, mitbestimmenden Qrund, et alio loco: 
„Quia** gibt den Grund, der in der Sache selbst liegt, „quod" den, 
der aus dem Verhaltniss der Sachen hervorgeht." Quod discrimen 
etsi a Cicerone observatum esse videtur, ceteri tamen scriptores 
saepius ab hac ratione recedunt et has particulas promiscue usur- 
pare non dubitant. Ceterum huc addere mihi liceat ex ea re, quod 
scriptores nonnumquam „quod" et „quia" particulas in eodem enun- 
tiato componunt, velut leguntur „et quod . . . et quia, non solum 
quod . . . sed etiam quia'* iniuria a Draegero et aliis colligi has 
particulas his locis prorsus eandem significationem habere. 

XJt vero ad Gellianum „quia'' particulae usum transeam, 
Gellius cum „quod" et „quoniam'' coniunctiones maxime in deliciis 
habeat, „quia** particulam multo rarius usurpat, id quod eo magis 
mirum est, quod et prisci scriptores, quorum dicendi rationem per- 
multis in rebus sequitur, et argenteae latinitatis auctores „quia'' 
particulam multo saepius quam „quod** usarpant. Hic tam rarus 
„quia** particulae usus haud scio an hac ex re explicandus sit, 
quod haec coniunctio omnibus temporibus sermonis vulgaris propria 
erat, quem a Gellio non solum non imitatione expressum, sed etiam 
aoerrimo studio vitatum atque repudiatum esse pro certe habeo, id 
quod ipse compluribus locis operis sui aperte declarat. Hac cum 
re non repugnat, quod multa apud Gellium inveniuntur, quae ser- 
monis vulgaris propria sunt, nam haec non propterea usurpavit 
quod vulgaria sunt, sed quod apud priscos scriptores inveniuntur, 
qua in re eum fagisse videtur ipsos priscos scriptores, imprimis 
Plautom, cuius sermonem plurimi aestimabat, sermonem vulgarem 
exprimere. Ceterum etiam Fronto et Apuleius, quorum cum sermone 
GelUanus sermo nierito componitur, „quia*' particulam perraro 
usurpant. 

Nunc eos locos afferamus, qui commemoratione digni esse 
videntur. 

1. Quoniam vis causalis „quia" particulae eadem fere est, 
quae „quod*' particulae, non mirum est eadem pronomina correlativa 
in enuntato principali inveniri, ad quae „quod*' spectare solet. 

Legimus: eo quia praefatio 5. x 
propterea quia: I. 11. 13; II, 21, 10; II, 9, 12. 
quia .... propterea: II, 6, 6; XIII, 20, 11. 
idcirco quia; XIII, 31, 17. 

2. „Quod" particulae post ea verba, quae animi aflFectum 
significant et post verba „laudandi^S „acGusandi'^ similia positae a 
recentioribus grammaticis fere omnibus causalis vis tribuitur, conferas 
velim Draegerum, qui 1. c. II p 223 dicit: „Quod nach Verbis der 
Affecte und des Anklagens scheint mir causale Bedeutung zu haben.** 
Sed equidem censeo potius cum Zimmermanno faciendum esse, qui 
1. c. II pag. 5 dicit: „Ich halte auch diese Satze entweder fur 
Objectivsatze oder Subjectivsatze , welche den Inhalt des Verbunis 
der Qemuthsbewegung entweder als Subject, Object oder als Accusativ 
des Inhalts angeben. Wenn es richtig ist zu sagen: in „crucior 
istuc Mil. IV, 8, 11, „id ego excrucior Epid. II, 2, 8 ist istuc, id 
Accusativ des Inhalts, so kann ich in dem Satze Capt. V, 3, 19 
„quod male feci, crucior" nicht gut eine andere Erklarungsweise in 
Anwendung bringen." Videtur igitur „quod" particulae post haec 
verba usurpatae explicativa vis tribuenda esse, etsi facile concedo 
posteriohbus temporibus scriptores magis magisque huius originariae 
significationis oblitos „quod** particulam post haec verba positam 
causalem intellexisse. Haec opinio ea re confirmatur, quod aureae 
latinitatis auctores, quippe apud quos „quia** particula non habeat 
significationem explicativam , post haec verba paucis locis exceptis, 
qui in Ciceronis epistolis inveniuntur, in quibus sermonem cotidianum 
exprimi constat, ubique „quod**, non „quia*' ponunt, cum et prisci 
scriptores et argenteae latinitatis auctores, apud quos „quia** parti- 
cula saepius explicativam vim habet, post haec verba illi frequen- 
tissime, hi haud ita raro „quia" particulam usurpent. Gellius in 
hac dicendi ratione neque priscos neqne argenteae latinitatis scriptores, 
sed aureae latinitatis auctores sequitur, nam post haec verba ubique 
„quod", nusquam „quia" usurpat. Nam quod IX, 3, 5, legitur: 
„Filium mihi genitum scito. Quod equidem dis habeo gratiam non 
proinde quia natus est, quam pro eo quod eum nasci contigit 
temporibus vitae tuae*', hunc locum huc non esse referendum apparet. 

3. „Quia" pro „quod" positum habet vim explicativam duobus 
locis. Legimus enim I, 4, 7: „sed absurdum et nimis coactum 
foret, si nondum redditam gratiam eo ipso redditam diceret, quia 

debetur." „Quia" particulam hoc loco non causalem, sed explicativam 
(wenn er sagen wtlrde, man statte den noch nicht abgestatteten 
Dank grade dadurch ab, dass man ihn schulde) vim habere nemo 
negabit 

Neque non hoc loco„quia** particula vim explicativum habet: 
IV, 11, 9: „Videtur autem de xo(i(jL(p non esitato causam 
erroris fuisse, quia in Bmpedocli carmine versus hic invenitur.*) 

Th. Monunsenius hunc locum ita legit; „qui in sic invenitur," 

sed nulla alia causa eum ad „quia'* particulam tollendam commotum 
esse apparet, quam quod in explicativa significatione , quae quin 
„quia'* particulae hoc loco tribuenda sit, dubium esse non potest, 
offendebat. Hertzius vero lectionem, quae codicibus perhibetur, 
retinuit; idque merito. Neque enim est quod hoc in usu offendamus, 
quippe qui apud priscos scriptores imprimis apud Plautum et 
Gatonem, ex quibus Gellium hunc usum mutuatum esse pro certo 
habeo, haud ita raro inveniatur. Huius modi exempla ab ipso 
Gellio duo ex Catone afferuntur, quae hic adscribere mihi liceat: 
Rodiensibus vel oberit quod non male fecerunt, sed quia voluisse 
dicuntur facere ? **) „Vitio vertunt, quia multa egeo: XIII, 24 10. 
Posterioris aetatis exempla composuit Herzius in vind. Gell. alter. 
pag. 54 n. 143 et in editione altera Noctium Atticarum I p. 269. 
Haec exempla desumta sunt ex Palladio, Prisciano, ex tragoedia 
Orest., ex ApoUonio Tyrio, Servio. Sed ne argenteae quidem 
latinitatis auctores hunc usum prorsus respuisse Hertzium fugisse 
videtur. Gtlntherus enim 1. c. p. 7 quinque locos ex Quintiliano 
affert, ubi „quia" particulam significare „indem", „dadurch dass" 



*) Th. Mommsenius pro „causam" proponit „causa" quod comprobatur 
ab Hertzio. Sed non video quo iure. Nam etsi praeter hunc locum alius 
apud Gellium non invenitur, quo certis codicum testimoniis usus infinitivi 
cum accusativo post verbum „videri" confirmetur, tamen non esse equidem 
censeo, quod hic usus Gellio abiudicetur, quoniam et apud priscos scriptores 
velut Plautum, Ennium, Accium (cf. DrSger II, § 438) et duobus locis apud 
Frontonem (cf. Ebert de synt. Frontonis pag. 34) invenitur. Ex ipso Gellio 
praeter eum locum, de quo agimus, duos affert Draegerus: I, 6, 3 et VI, 5, 5. 
Horum locorum priorem iniuria huc revocari ostendit Gorgesius 1. c. p. 49; 
sed ne posterior quidem retinendus est, quod lectio ,,existimasse Alfenum 
videtur" recentioribus solum codicibus praebetur, cum in codice V legatur 
„Alfenus." 

**) Madvigius in adv. critic. I vocem „quia" tollit; contra hunc bene 
disputat Hertzius vind. Gell. alter. p. 54. 

dicit. Loci sunt I, 6, 39 ; Vni, 6, 8 ; X, 15, 4 ; VII, 4, 23 ; X, 1, 15, 
Horum locorum tribus „<iui^^^ particulam non necessario explicativam 
intellegendam esse, sed causalem intellegi pbsse etsi facile concedo, 
his duobus tamen quin explicativam vim habeat, dubium non esse 
censeo: 

Vni, 6, 8: Hic, quia est verbum in lege „deprensus", satis 
etiam significatum videtur non contineri lege nisi noxium ferrum/' 
Enuntiato enim ex „quia'^ suspenso non causa continetur, cur satis 
significatum esse videatur, sed explicatur, qua re significatum sit. 
Etiam ab hoc loco causae significatio abest: X, 1, 15: Nam omnium, 
quaecunque docemus, hoc sunt exempla potiora etiam ipsis, quae 
traduntur, artibus, — quia, quae doctor praecepit, orator ostendit 
(hoc, quia = dadurch dass). 

His addere mihi liceat primo obtutu videri etiam XX, 8, 7 
;,quia^^ particulam explicative usurpatam esse. Legimus enim: Eam 
causam esse dicunt sacerdotes Aegyptii, cur Pelusiotae oepe non 
edint, quia solum olerum omnium contra lunae augmentA atque 
damna vices minuendi et augendi habeat contrarias.*^ Sed si accu- 
ratius totum locum inspexeris, videbis „quia** particulam non expli- 
care correlativum „eam^S nam hoc pronomen spectat ad enuntiatum 
antecedens, sed causalem vim habere. Nam etsi iam demonstratum 
est, quae sit causa, cur Pelusiotae cepe non edant, haec causa 
enuntiato ex .^quia'^ suspenso perspicuitatis et diluciditatis augendae 
gratia iterum aliis verbis significatur. 

4. XJno loco „quia" pro coniunctione „enim" vel „nam" 
positum est. Legimus enim: X, 12, 1: (Plinius) multa vana atque 
intoleranda auribus deinde quasi a Democrito scripta tradit, ex 
quibus pauca haec inviti meminimus, quia pertaesiun est.*^ Hoc 
loco „quia" particula non aflfertur causa cur meminerit, sed cur 
invitus hoc faciat. Videmus igitur unius tantummodo notionis 
causam atque comprobationem afferi, id quod vulgo fit coniunctionibus 
coordinantibus „enim" vel „nam^^ 

5. „Nisi quia" uno loco legitur: XVII, 3, 5: „Quod cum ita 
Varro dicat, dubito hercle, an posterior syllaba in eo verbo, quod 
apud Homerum est, acuenda sit, nisi quia voces huiusmodi, cum 
ex communi significatione in rei certae proprietatem concedunt, 
diversitate accentuum separantur." 

Haec dicendi formula vice „nisi quod^' formulae fungitur iam 
apud Plautum, ex quo Gellius eam mutuatus esse yidetur, et apud 
Terentium. Schmalzius 1. c. pag. 340 per errorem contendit for- 
mulam „nisi quia^' tantummodo apud Flautum et Terentium 
inveniri. Nam praeter Gellium etiam Sallustius hunc usum praebet. 

6. Sequitur ut unum locum commemoremus , ubi ad „quia" 
particulam „enim^S ut ita dicam, pleonastice adicitur. Locus est 
hic: XII, 5, 10: „Sed haut scio, inquit, an dicat aliquis, ipsum 
illud quod pugnat, quod gemit, si malum dolor non est, cur necesse 
est gemere et pugnare? Quia enim omnia, quae non sunt mala, 
molestia quoque omni non carent"; e. q. s. Hunc usum quin ex 
Flauto mutuatus sit Gellius, non dubito; nam Flautus „quia enim^^ 
formula in diverbiis saepissime ita utitur, ut cum interroganti 
alteri personae. cur aliquid sit, quae interrogatio particulis „cur" 
„quam ob rem^^ similibus induci solet, ab altera persona causa 
indicatur, haec responsio „quia enim" formula introducatur. Similem 
in modum nostro loco „quia enim'' formula usurpata est. Nam 
Gellius postquam occupationem ipse sibi ita fecit, ut diceret: 
„haud scio an dicat aliquis: „cur necesse est gemere etpugnare?" 
ita ipse sibi respondet, ut causam afTerat, quam „quia enim'' 
formula introducit. 

7. Sequitur ut unum locum commemoremus , in quo in- 
concinnitas quaedam elocutionis inest. Locus invenitur XVI, 1 3, 9 : 
„Quae tamen condicio, cum sit magis obnoxia et minus libera, 
potior tamen et praestabilior existimatur propter amplitudinem 
maiestatemque populi Romani, cuius . . . videntur et simul quia 
obscura oblitterataque sunt municipiorum iura". Hoc loco parataxis 
eflfecta est inter substantiva : „amplitudinem" et „maiestatem", quae 
ex praepositione „propter" apta sunt, et inter enuntiatum ex „quia" 
suspensum. 

8. „Quia*' nonnumquam ita usurpatum est, ut temporis quaedam 
significatio lateat. Itaque prope accedit ad „postquam" coniunc- 
tionis usum. Huius dicendi rationis, quae in usu particularum 
„quoniam" et „quando" saepissime occurrit, aliquot exempla comme- 
morant ex Quintiliano Gtlntherus l c p. 9, ex Suetonio Trach- 
mannus I. c. p. 30, ex Tacito Reussius I. c. p. 5. Apud Gellium 
duo exempla inveni: XV, 31, 4: „sin vero nos vincere obsidendo 
nequiveris, petimus consideres, ne turpe tibi sit, quia non potueris 

bello Ehodios vincere, bellum cum Protogene mortuo gessisse". 
Alterum exemplum, quod inyenitur XY, 4, 3, hanc ob rem memoratu 
dignum est, quod Gellius ipse temporalem particulae vim indicare 
videtur, cum „quia" coUocaverit post adverbium temporale „tum", 

9. Restat ut unam rationem „quia^^ particulae usurpandae 
commemoremus, quam apud alium scriptorem nuUum inveni, ellip- 
ticum dico usum, qui ne apud Plautum quidem invenitur, quamquam 
hic ceteris in rebus omnibus „quia*' particula eodem modo utitur 
atque „quod*' particula. Locus legitur VI, 17, 4: „sed enim quia 
dixi saepe „obnoxius" et quid dicerem nescivi, didici ex te et scire 
nunc coepi, quod non ego omnium solus, ut tibi sum visus, 
ignoravi, sed Plautus quoque . . nescivit", 

II. De modis cum ^quia^' particula coniunctis. 

Usum modorum „quia*' particulae subiunctorum paucis absol- 
vere possum, cum Gellius in modis post „quia'' ponendis easdem 
rationes secutus sit, quas post „quod** particulam. 

1. Indicativus. 

TJt post „quod'S ita etiam post „quia** haud ita raro in 
obliqua oratioDe indicativum legimus. Exempla sunt I, 4, 7; 
XIV, 2, 19. His locis cum indicativum ponit, Gellius ostendere 
videtur, res, quae enuntiatis causalibus continentur, veras et 
omnibus satis cognitas esse. Semel verbi „e8se" fonna in enuntiato 
ex „quia*' suspenso supplenda est: XVI, 8, 2: „Tum quia in primo 
Tcepl i$ta)(jLdT(ov discendum, quae M. Varro — appellat, commentarium 
de prqloquiis L. Aelii quaesivimus," quo loco verbum „erat" praeter- 
missum est. 

2. Coniunctivus. 

Coniunctivus aut in oratione obliqua positus est aut ex 
opinione eorum, de quibus dicitur, explicandus est. Hoc cadit in 
II, 21, 9: „Itaque hoc sidus, quod a figura posituraque ipsa quia 
simile plaustri videatur, antiqui Graecorum a[i.a£av dixerunt, nostri 
quoque veteres a bubus iunctis „septentriones*' appellarunt/' Codex 
P. praebet „videatur", reliqui „videtur", quam lectionem culpae 
librariorum tribuendam esse conseo, qui, cum enuntiatum ex **quia** 

sospensum rem certam et omnibus satis notam contineat, indicati- 
Yum aptiorem esse rati coniunctiYum libris traditum sustulisse 
videntur. Miror Hertzium in annotatione ad hunc locum et Mad- 
vigium in adversariis criticis II p. 590 „videbatur" proponere. 
Nam quamquam in enuntiato primario perfectum historicum positum 
est, praesens in enuntiato secundario positum nihil offensionis 
habet, cum causa, quae enuntiato secundario continetur, omnibus 
temporibus rata sit. Tempus igitur traditum cur mutandum sit, 
non video, ac ne in modo quidem est, quod offendamus. Nam 
multa enuntiata causalia apud Gellium inveniuntur, in quibus 
coniunctivus ex opinione eorum, de quibus dicitur, positus est, 
quamquam indicatium expectamus, cum enuntiato causali res certa 
et omnibus satis nota contineatur. Huc accedit, quod, quomodo 
ex scriptura „videatur" lectio „videtur*' orta sit, facile intellegitur, 
multo difficilius explicari potest, quomodo haec lectio ex „videbatur" 
orta sit. 

Aliquanto insolentius coniunctivus positus est XVI, 10, 11, 
cum ii, quorum ex opinione coniunctivus positus est, non nomi- 
natim commemorentur, sed implicite tantummodo in verbo „scribe- 
bantur** contineantur. Locum hic subiungo: „neque proletarii 
neque capite censi milites, nisi in tumulto maximo scribebantur, 
quia familia pecuniaque his aut tenuis aut nuUa esset." 

3. Non quia, (non quod), non quin. 

Videamus nunc, qui sit „non quia" formulae usus Gellianus. 
In universum dicendum est „non quod", quod apud plerosque scrip- 
tores usitatissimum est, vel „non quoniam'* omniuo non inveniri. 
Uno loco obvium est „non ea re quod: XIX, 8, 16. „Non quo", 
quod apud Ciceronem usitalissimum est, legitur semel : IX, 12, 14. 
„Non quia" bis legitur; semel „non proinde quia". „Non quod 
non", „non quia non", „non quo non" omnino non inveniuntur, 
semel „non quin" legitur. 

Legem, qua usus modorum in his elocutionibus regitur, optime 
constituit Reussius 1. c. p. 14 : „Si enim aliqua res, quae per se 
iusta ac vera vel est vel certe habetur, causa alicuius rei esse 
negatur, indicativus (scilicet excepta oratione obliqua), sin autem 
aliquid tantum cogitati et quasi per coniecturam inventi, coniunc- 
tivus adhibendus est." 

a) Indicativus tribas illis locis legitur, ubi ,,non quia^' vel 
„non proinde quia*^ invenitur ; duobus locis lex, quam modo consti- 
tuimus, servata, tertio neglecta est. 

II, 7, 7: Aut recte, inquiunt, imperat pater aut perperam. 
Si recte imperat, non quia imperat, parendum, sed quoniam id 
fieri ius est/' Apparet sententiam esse hanc: pater re vera imperat, 
sed hoc patris imperium non est causa faciendi. 

IX, 3, 5: Filium mihi genitum scito. Quod equidem dis 

habeo gratiam, non proinde quia natus est, quam pro eo quod 

eum nasci contigit temporibus vitae tuae." Indicativus suo iure 
positus est, cum filius re vera natus sit. 

Tertius locus est VII, 2, 11: „Sicut, inquit, lapidem cylindrum 
si per spatia terrae prona atque derupta iacias, causa quidem ei 
et initium praecipitantiae fueris, mox tamen ille praeceps volvitur, 
non quia tu id iam facis, sed quoniam ita sese modus et formae 
volubilitas habet." Hoc loco dubitari potest, quomodo verba „tu id 
iam facis" explicanda sint. Aut idem sibi volunt, quod supra verbo 
„iacias" significatum est, aut haec in iis inest sententia: „id iam 
facis vel efficis, ut lapis praeceps volvatur.*' IUa explicatio hac 
re ipsa se commendat, quod eam si sequimur, Gellium illam legem, 
quam supra constituimus, observavisse concedendum est, nam lapidem 
re vera iaci statuitur. Sed si 'accuratius sententiarum nexum con- 
siderabis, alteram explicationem probare non dubitabis, etsi Gellium 
negligentiae in modorum usu adhibitae coargues. Hac enim expli- 
catione probata sententiarum conexus est hic: „8i lapidem cylin- 
drum per spatia terrae prona atque derupta iacias, causa quidem 
et initium praecipitantiae es, mox tamen ille praeceps volvitur. 
Huius rei iam non tu causa es, sed ijTsius lapidis modus et formae 
volubilitas." Videmus igitur indicativum negligentius positum esse, 
quum coniunctivus expectetur, quod ea res, quae enuntiato ex for- 
mula „non quia" suspenso continetur, non vera est, sed hoc ipsum 
agitur, ut hanc rem, quamquam de ea cogitari possit, veram non 
esse demonstretur. 

Hoc loco mihi liceat commemorare duos huius modi locos 
apud Quintilianum inveniri in quibus eadem negligentia observatur, 
quam Guntherus ita excusare studet ut dicat: „Coniunctivum sane 
expectamus. Quintilianus vero indicativum posuit, quippe qui 

simpliciter reiu narret nec falsam causam supponi posse existimet. 
Qaod licet, rationi non repugnet, tamen alieni quiddam prae se 
fert, quia plerumque, cum „non quia^S „non quod^' adhibemus, non 
abest suspicio falsam causam supponi/^ Sed hoc non satis conve- 
nienter disputare mihi quidem videtur. Nam non recte dicit 
Quintilianum non existimare falsam causam supponi posse. Nam 
si revera Quitilianus in hac opinione fiiisset, omnino non posset 
excogitari, cur formua „non quia" usus esset. Nam quotiescunque 
qais hanc formuiam adhibet, suspicit, falsam causam si non suppo- 
sitam esse vel supponi, attamen aliquando supponi posse. Accedit, 
quod ex modo, qui formulam „non quia** sequitur, omnino non 
potest intellegi, utrum is, qui loquitur, falsam causam supponi 
posse existimet necne. Nam ex modo hoc tantum colligi potest, 
utrum scriptor eam rem, quam alicuius rei causam esse negat, pe^ 
se veram esse censeat necne; ac ne hoc quidem colligi potest nisi 
apud eos scriptores, qui maxima diligentia atque accuratione in scribendo 
utnntur. Ex his quae dixi, apparere censeo aliquam rationem scriptores 
in indicativo pro coniunctivo usurpando esse secutos negandum esse. 

Coniunctivus invenitur post „non ea re quod'* XIX, 8, 16: 
,,Haec quidem Fronto requirere nos iussit vocabula, non eare, opinor, 
quod scripta esse in ullis veterum libris existumaret sed ut nobis 
studium lectitandi in quaerendis rarioribus verbis exerceret.^^ Item 
coniuncti vus legitur post „non quo^' IX, 12, 14: „Itaque Sallustius 
in historia prima „metum Pompeii" dixit, non quo Pompeius metueret, 
quod est usitatius, sed quod metueretur/* Post „non quin'^ 
XIII, 21, 20: Sic igitur „in manifesto peccatu'^ dixit, ut „in mani- 
festo incestu** veteres dixerunt, non quin Latinum esset „peccato'* 
dicere, sed quia in loco isto positum subtilius ad aures molliusque 
est.^^ Omnibus his locis coniunctivus iure positus est, cum causa, 
quae formulis „non quod, non quo, non quin** inducitur, a veritate 
abhorreat. 

Kestat ut dicam de enuntiato veram causam continente, quod 
semel per ,.sed quia^S bis per „86d quoniam^S semel per „sed 
quod", semel per „pro eo quod" inducitur. „Sed quod" codicibus 
traditur hoc loco: IX, 12, 14: „Itaqne Sallustius in historia prima 
metum Pompeii dixit, non quo P. metueret, sed quod „metueretur." 

Hertzius „quo" legit pro „quod", quod vocabulum ex „quod" 
praecedente male iteratum esse censet. Idque merito, nam „quo*' 

sententiarum conDexu postulatur : Nam ea coniunctio, quam Gellium 
posuisse existimandum est, non causam inducit, sed „idem sibi vult, 
quod nostrum ,4i^sofern, als.'* 

Verbum eius enuntiati, quod iustam causam affert, omnibus 
locis in indicativo positum est. 

Unum invenitur exemplum, ubi „8ed*' particulam „ut" 
(finale) sequitur. 

§ 3. 

Quoniam. 

„Quoniam" particulae, cum ex „quom" et „jam*' composita 
sit, primariam significationem esse temporalem non mirum est. cf. 
Draeger § 532. Apud Gellium duo inveni exempla, ubi „quoniam*' 
particulae vis mere temporalis tribuenda est. VI, 5, 4: „Is Polus 
unice amatum filium morte amisit. Eum luctum quoniam satis 
visus est eluxisse, rediit ad quaestum artis.** De hoc loco disputat 
Gorgesius 1. c. p. 42: „Temporalis ratio, de qua vid. Draeger II 
§ 532, non prorsus negari posse videtur.'' Censere igitur videtur 
Gorgesius hoc loco ad causalem significationem temporalem aocedere, 
sed potius res ita se habet, ut particulae significatio hoc loco mere 
temporalis sit. 

Alter locus est XV, 27, 4: „Propterea centuriata in campo 
Martio haberi exercitumque imperari praesidii causa solitum, 
quoniam populus esset in suffragiis ferendis occupatus*^ Vocem 
„propterea** non ad „quoniam'\ sed ad enuntiatum antecedens 
spectare nemo non videt. „Quoniam" hoc loco idem sibi vult, 
quod vulgo „quamdiu" vel „dum". Assentiendum igitur est Weissio, 
qui locum ita vertit: „so lange das Volk beim Stimmabgeben 
beschaftigt war.'* 

Hanc rationem „quoniam'^ particulae significatione mere 
temporali usurpandae Gellium ex Plauto ceterisque priscis sripto- 
ribus hausisse persuasum habeo. Nam post Terentium, qui ipse 
hanc particulam temporali significatione nisi rarissime iam non 
usurpat, primus Gellius hunc usum renovavit, quum neque apud 
aureae neque apud argenteae latinitatis auctores ullus locus in- 
veniatur, ubi ^quoniam^' particula significatione mere temporaU 

usurpata sit.*) Haec sententia ea re confiriDatur, quod praeter 
Grellium Apuleius, quem ipsum quoque autiquarium esse constat, 
uno loco (de magia liber cap. XVII) nostram coniunctionem hac 
significatione usurpat. Etiam Apuleium hunc usum ex priscis 
scriptoribus mutuatum esse eo verisimilius est, quod Apuleius hoc 
loco argumentum orationis cuiusdam Catonis breviter enarrat, nam, 
ut recte monet Hildebrandius, sine dubio Cato ipse in oratione sua 
ea particula usus erat. 

2. His igitur locis „quoniam" particulae significatio est mere 
temporalis, ceteris locis omnibus causalis, quamquam concedendum 
est nonnumquam temporalem significationem latere, velut X, 11, 7; 
XIX, 8, 10. Sed ne his quidem locis dubitari potest, utrum cau- 
salis sit vis particulae an temporalis, cum hoc potissimum scriptor 
agat, ut causam aliquam afferat, temporalis vero rationis significatio 
non nisi implicite „quoniam" particula contineatur. Quomodo 
autem causalis signiflcatio ex temporali oriatur, egregie exposuit 
F. A. Wolffius ad Tacit. Annal. I, 57: „Ita autem continetur utraque 
vis, ut a temporis notione ad causae transeatur, siquidem quod 
certo aliquo tempore fit, pro causa habetur alius rei instituendae''. 

De ipsa autem causali significatione nostrae particulae recte 
disputat Draegerus II § 532: es fuhrt den Grund an, der als dem 
Angeredeten bekannt vorausgesetzt wird: „da nun einmaVS 

Primum, quantum scio, apud Lucretium (cf. Reichenhart 1 c. 
p, 110) tum apud auctores belli Africani et Hispaniensis, deinde 
apud Tacitum, Suetonium, alios „quoniam" particula nonnumquam 
ita usurpatur, ut hac significationis proprietate, qua ibi locum 
habet, ubi causa audienti vel legenti iara nota inducitur, obscurata 
causam, quam legenti notam esse scriptorera censere negandura est, 



*) Reichenhartus apud Lucretiura octo locis „quoniam" temporalem 
significationem habere contendit (Biatter ftir das bayr. Gymnasial-Wesen 1882, 
p. 104). Sed cum omnibus bis locis „quoniam'' particula ad transitionem 
indicandam usurpetur, non est quod temporalem significationem his lccis 
statuamus. Nam cum praeter hos nuUus alius locus apud Lucretium inveniatur, 
ubi nostrae particulae temporalis significatio tribui possit, nedum ubi necessario 
tribuenda sit, dubium esse non j)otest, quin his locis „quoniam" particulam 
causali, non temporali significatione usurpatam et iu universum temporalem 
huius particulae significationem apud Lucretium ita ut apud eius aequales 
iam non usitatam fuisso statuendum sit. 

inducat, id quod vulgo fit „quod" vel „quia" yel „quum" parti- 
culis. De hoc usu, quatenus apud Gellium observatur, agit 
Qorgesius pag. 41, qui per errorem, nisi fallor, statuit omnibus 
locis Gellianis primariam notionem neglectam esse, nam ita potius 
res se habet, ut fere quinquaginta locis primaria notio retineatur, 
nonaginta locis negligatur. 

Aliquot inveniuntur loci, ubi „quoniam*' ad pronomen demon- 
strativum spectat. Hunc usum non ante Gellium inveniri falsd 
contendit Draegerus, nam Beichenhartus 1. c. p. 110 unum exemplum 
ex Lucretio (II, 834) affert, ubi „quoniam'' spectat ad „propterea''. 

Locos, quibus apud Gellium „quoniam" ad pronomina corre- 
lativa spectat, coUegit Gorgesius, quos, ut lectori ante oculos 
versentur, hic repeto: 

quoniam — propterea II, 7, 18; III, 3, 4. 

propterea — quoniam III, 6, 3; XII, 3, 4. 

eo — quoniam VI, 13, 3. 

ob eam causam — quoniam II, 17, 9. 

idcirco — quoniam III, 3, 3; XIV, 1, 26. 

quoniam — idcirco praef. 4; VII, 6, 8; XII, 5, 8. 

Quod vero his exemplis adiungit: IX, 6, 2, „ratio quoniam", 
his locus non huc revocandus est, sed infra tractabitur, ubi de 
„quoniam" particula explicative usurpata disseretur. 

Addendus vero hic locus est: eo magis-quoniam XIV, 4, 5; 
quem locum Gorgesius omisit, credo, quod censebat, vocem „eo" 
ad „ut" particulam spectare, sed si pauUo accuratius locum 
inspexeris, facile concedes „eo" ad „quoniam'' referendum esse. 
Nam scriptor non demonstrare vult, cuius rei causa illum locum 
annotaverit sed potius, qua re commotus sit, ut eum annotaret. 

Deinde unum exemplum commemorandum est, ubi ad novam 
narrationis partem transitio fit: 

XX, 1, 36: „Sed quoniam acerbum quoque esse hoc genus 
poenae putas, quae, obsecro te, ista acerbitas est, si idem fiat in te, 
quod tute in alio feceris.*' Gellius facit hoc loco Caecilium transe- 
untem ad ea refutanda, quae Favorinus de atrocitate generis 
cuiusdam puniendi dixerat. Quattuor locis per „quoniam" particulam 
digressio ab argumento, quod tractatur, fit. 

II, 3, 5: „Sed quoDiam ^aheni^' qaoqu6 exemplo usi sumus, 
venit Dobis in memoriam Fidum Optatum ostendisse mihi librum 
Aeneidos secundum/^ 

Item: III, 16, 22; V, 8, 8; IX, 9, 12. 

Unum exemplum inveni, ubi enuntiatum ex „quoniam*^ pendens 
non ad totam sententiam, sed ad unam vocem spectat, ita ut 
pafenthesis esse videatur. XVIT, l, 11: „Nam cum adversarii et 
pbtrectatores M. Caeli, quoniam erat pulchro corpore, formam eius 
et faciem in suspiciones impudicitiae accerserent^^ e. q. s. Eniintiatum 
ex „quoniam'^ suspensum non causam affert, cur adversarii M. Gaelii 
formam eius et faciem in suspiciones impudicitiae vocaverint, sed 
ad „formam et faciem^^ referendum esse apparet (da sie seine 
Gestalt und sein Aeusseres zur Verdftchtigung herbeizogen, er war 
namlich schon von K5rper). Videmus igitur „quoniam** particulam 
hoc loco vice coniunctionum coordinatium „enim'* vel „nam'' fungi. 

3. Sequitur ut duos locos afferara, quibus „quoniam" non 
causam inducit, sed instar „quod*' particulae explicativam vim 
habei XII, 7, 2: „dicebatque habuisse se faoiendi causam, quoniam 
idem illi maritus et filius alterum filium mulieris ex virp priore 
genitum, adulescentem optimum et innocentissimum, exceptum 
insidiis, occidissent*^ Cod. N. hoc loco praebet „quom", quam 
scripturam errore librarii ex qifi, quod compendium, quo „quoniam'* 
exprimi notum est, in ceteris codicibus invenitur, ortam esse facile 
intellegitur. Hunc locum non vertendum esse: sie habe einen 
Grund gehabt zu ihrer That, weil ihr Gatte und ihr Sohn . . . . 
getdtet h&tten, sed ita: sie habe den Grund gehabt, dass ihr Gatte 
.... getOtet h^tten , nemo negabit. Nam mulier non hoc agebat, 
ut ostenderet, aliquam causam faciendi se habuisse, sed potius, 
quam causam habuisset. Explicative igitur „quoniam" particulam 
hoc loco usurpatara esse luce clarius est. 

Idem cadit in IX, 6, 2: „rationemque dicunt quoniam in 
verbo principali, quod est „ago*S prima littera breviter pronuntiatur*' 
(und sie behaupten, der Grund dafttr sei der Umstand, dass im 
Stammwort die erste Silbe kurz gesprochen werde). 

4. Sequitur ut unum locum afferam, quo ,,quoniam" particula 
non causam inducit, sed eandem significationem habet, quam „quod 
brachylogicum*', quod dicitur (was das betrifft „da8s" vel „wenn"). 

X, 11, 4: „Quomam autem id, quod non segniter fiebat, 
„mature" fieri dicebatur, progressa plurimum verbi significatione 
non iam, quod non segnius, sed quod festinantius fit, id fleri 
„mature" dicitur". 

Hunc locum Weissius ita vertit: „Wenn nun aber von dem, 
was nicht langsam entstand, gesagt wurde*'; idque merito. . Nam 
Qellius postquam dixit vocem „mature^' duas significationes habere, 
cum et id, quod non segnius fieret, et id quod non citius fieret, 
notaret, in priori harum significationum accuratius consideranda 
aliquamdiu versatur atque demonstrat hanc significationem latius 
progressam esse atque etiam id complecti, quod festinantius fiat. 
Codex N hoc loco praebet „quom", sed quum ceteri omnes 
qjSi = quoniam praebeant, sine dubitatione editoribus assentiendum 
est, qui ad unum* omnes „quoniam" in textum receperunt. 

5. Duo restant loci, ubi in „quoniam'^ particula „quum*^ 
particulae vis inest: 

I, 7, 19: „sonus tamen et positura ipsa verborum satius 
declarat id potius iTctfJLeXeSo^ tcov X^scov moduian^entisque orationis 
M. Tulli convenisse, ut quoniam utrumvis dici Latine posset, 
potestatem dicere mallet, non potestate". Enuntiato ex „quoniam" 
suspenso non causam contineri, cur Cicero „in potestatem'' dicere 
maluerit quam „in potestate" nemo non videt. Locus ita vertendus 
est : dass, w^hrend beides gut Lateinisch gesagt werden konnte, er 
doch lieber sagen wollte: „potestatem", nicht „potestate". 

Altero loco quoniam perinde atque „cum" vel „quamvis" 
positum est. XVIII, 4, 5: Quaesitum ergo ex se Apollinaris neque 
id se dissolvere potuisse adseverabat, quid esset ^vanior** et quid 
„solidior", quoniam Sallustius sic ea separasse atque opposuisse 
inter se videretur, tamquam diversa ac dissimilia nec eiusdem 
utraque vitii forent.*' Hic locus a Weissio vertitur: er sei nicht 
im Stande gewesen, die Frage zu lOsen, was die beiden Ausdrucke: 
„vanior" und „solidior" bedeuten soUten, wahrend doch Sallust die 
beiden Ausdrucke so geschieden zu haben scheine." Haec versio 
comprobanda est, nam enuntiato ex „quoniam*' suspenso non 
comprobatio vel causa sententiae, quae in enuntiato primario inest, 
sed potius res huic sententiae opposita atque contraria continetur. 
Hanc adversativam „quoniam'* particulae significationem apud 
.nullum alium scriptorem inveni; sed si absurdum hunc, usum 

putaremns, non recte statueremus , siquidem constat „quoniam^^ 
particulae originem ex „cum^' particula, quae saepissime hanc vim 
habet, repetendam esse; 

6. De modis post „quoniam'^ usurpatis pauca annotare sufficiat, 

a) Ut post quod et „quia", ita etiam post „quoniam" haud 
ita raro in oratione obliqua indicativus pro coniunctivo legitur- 
Sic II, 4, 6; IV, 3, 1; XT, 12, 1; XIV, 1, 4; XVII, 1, 1. ^ 

Pauca annotanda sunt de XI, 1, 1. Hoc loco codex N. pro 
„quoniam" praebet „quom", sed cum reliqui codices „quoniam" 
praebeant, cum editoribus faciendum est, qui „quoniam" in textutn 
receperunt. Pro „vocitati sunt", quod omnibus codicibus excepto 
Z, qui verbum „sunt'* omisit, perhibetur, Alb. Lion legit „sint", 
quo auctore etiam Hertzius „sint" in textum recepit. Sed non 
video, quo iure, nam etsi sequitur coniunctivus „soUta sint", qui 
ipse quoque ex „quoniam^^ particula pendet, tamcn non est, quod 
lectio tradita mutetur. Nam saepius apud Gellium in eodem ver- 
borum circuitu modorum mutatio reperitur; cf. XI, 5, 7; XII, 7, 4. 

b) Coniunotivus ubi legitur, facile ex orationis obliquae 
ratione explicatur. Duo tantummodo loci memoratu digni esse 
videntur: IX, 2, 10: „Maiores autem mei Athenienses nomina 
iuvenum fortissimorum Hartnodii et Aristogitonis , ne umquam 
servis indere liceret, decreto publico sanxerunt, quoniam nefas 
ducerent nomina . . . pollui.*' 

. . Hoc loco coniunctivus aliquid offensionis babet, nam si logicas 
leges secutus esset, Gellius scribere debuit aut „quoniam nefas duce- 
bant" aut „quoniam nefas esset.*' Sed cum vel optimos scriptores in 
enuntiatis causalibus verborum sentiendi et declarendi coniunctivum 
haud ita raro ponere constet, etiam Gellium hoc loco hanc dicendi 
rationem sequi non mirum est, quamquam, ut supra vidimus, in 
enuntiatis ex „quod" et „quia*' suspensis ubique horum verborum 
indicativum usurpavit. Ceterum etiam hoc loco codex N. pro 
„quoniam", quod reliqui praebent, „quom" perhibet. 

Alter locus, quo coniunctivus paullo insolentius positus esse 
videtur, legitur X, 20, 5: „Plebem autem Capito in eadem defini- 
tione seorsum a populo divisit, quoniam in populo omnis pars civi- 
tatis omnesque eius ordines contineantur, plebs vero ea dicatur, in 
qua gentes civium patrieiae non insunt." Hoc loco coniunctivus 
ex opinione Capitonis explicandus esse videtur, sed indicativum 

elcpectamQS , cum Gellius non tam id agat, ut demonstret^ quae 
causa Capitoni obversata sit, quain, qua de causa statuendum sit 
suo iure eum plebem seorsum a populo divisisse. Huc accedit, 
quod ea res, quae enuntiato ex „quoniam'' suspenso continetur^ 
lectoribus satis nota neque cuiquam ullo modo dubia est. 

Illis locis duobus, ubi, ut supra vidimus, „quoniam" adver- 
sativam vim babet^ oratio est obliqua. 

§4. 

Quando. 

1. „Quando" particulae primariam vim esse temporalem viri 
docti consentiunt. Haec significatio per omnes linguae Latinae 
aetates servata est. Atque prisci quidem scriptores hac particula 
nusquam actionem, quae semel facta est, (einmalige Handlung) sed 
aut actiones, quae repetuntur (wiederbolte Handlung), aut actiones, 
quas fnturas esse vel iieri posse statuitur (zu unbestimmter Zeit 
geschehende Handlung) significant cf. Dr&ger H § 5, inde a Cicerone 
etiam actiones semel factae hac particula inducuntur. Apud Gellium 
„quando*' quattuordecim locis temporalem vim habet, nullo loco 
actionem semel factam significat, unde fit, ut nusquam tempus 
perfectum usurpetur. Hoc quoque igitur in usu Gellius priscos 
scriptores videiur imitatus esse. 

Quum omnibus his locis „quando^^ eandem vim habeat atque 
„cum temporale^S non mirum est has particulas promiscue usurpari. 
Hoc observatur XVII, 7, 6: „Quando per sese ponuntur, habent 
atque retinent tempus suum , cum vero praeterito iunguntur , yim 
temporis sui amittunt et in praeteritum contendunt.*^ Deinde unus 
locud commemorandus est, ubi „quoniam^^ ad notionem quandam 
definiendam adhibetur: I, 20, 3: „SoIidum est, quando non longi- 
tudines modo et latitudines planas numeri linearum efSciunt, sed 
etiam extolluut altitudines.^^ Hoc loco defioitur, quid sit „8oIidum'^ 
Bestat ut afferam XIV, 3, 10: „Tum postea ex alieno certamine 
ad eos quoque ipsos contagium certationis adspirat cursusque 
eorum ad eandem virtutis calcem pergentium, quando est compar 
vel ambiguus, in aemulandi suspitiones non suo, sed faventium 
studio delabitur." Hoc loco „quando . . . vel" eandem vim habet 
quam vulgo „sive . . sive." 



- 39 - 

2. Nunc eos locos commemoremus , ubi „quando" particula 
causalem significationem habet. 

» 

„Quandoquidem*' vel „quandoque*' apud Gellium nusquam 
legitur. F. A. Wolffii de „quando*' partic^lae vi ac ratione anno- 
tationem iami supra ascripsi. Qua annptatione quamquam prorsus 
recte Wolffius explicavit, qui factum sit, ut „quando" particula, 
cuius primaria vis et temporalis, causalem vim indueret, tamen in 
perpaucos tantummodo totius latinitatis locos haec explicatio quadrat, 
in plerisque enim exemplis particulae vis ea est, ut temporis signi- 
ficatio minime appareat. Ut non dicam de ceteris scriptoribus 
— quod attinet ad Suetonium hoc exemplis comprobavit Trachmannus 
1. c. p. 36 — apud Gellium nullum exstat exemplum, in quo 
temporis significatio lateat, sed in omnibus vis particulae est mere 
causalis. 

Beisigius de huius particulae significatione haec disputat: 
„Quando druckt nur erst durch einen Syllogismus, wie si und cum, 
einen Grund aus" (Vorlesgg. u. lat Spr. III p. 290); idque suo 
iure contendit, nam „quando" particula plerumque logicam causam 
significat etsi facile concedo apud multos scriptores originariam 
particulae significationem saepius obscuratam esse. Qua de causa 
improbanda est Bibbeckii sententia, qui hoc dicit: weil es auch 
den Grund nur als ein zeitliches Moment ausserlich hinstellt** e. q. s. 
(Beitr&ge zur Lehre von den lateinischen Fartikeln p. 49.) Beisigii 
annotatio etiam a Draegero, Schmalzio, aliis prorsus neglecta est. 
Hac in re „quando'* cum „quom'* particula convenit, a qua hac 
re difiert, quod plerumque causam affert, quae non in ipsa re 
posita est, sed ex exterioribus rebus (den begleitenden Umstanden) 
repetitur. Ita fit ut saepius causam legenti satis notam inducat, 
quam significationem cum „quoniam** coniunctione communem habet. 
Ceterum cum Beisigii explicatione ea res non pugnat, quod interdum 
„moraIis^S ut ita dicam, causa nostra particula significatur, nara, 
ut supra dixi, „moraIis" causa intellegi potest logica. . 

Apud Gellium „quando*' particula quattuor locis causaliter 
usurpata est. Atque uno quidem loco „quando" perinde atque 
„cum" logicam causam significat: IX, 9, 16 sq.: „praeter ista 
omnia florem ipsius totius loci Vergilium videri omisisse, quod 
hanc Homeri versum exigue secutus sit: Tsla Sdipt 'p&rri Tc^etat, 
xoXal U Ts TcdGott, quando nulla maior cumulatiorque pulcritudinis 

laus dici potaerit, quam quod una inter omnes pulcra excelleret, 
una facile et ex omnibus nosceretur. , 

Duobus locis „qUando'' ad „quoniam" particulae significationem 
accedit: XIII, 1, 2: .... ,4d maxime requirendum, qua ratione 
dixerit, accidere multa humanitus posse praeter fatum, quando sic 
ratio et ordo et insuperabilis quaedam necessitas fati constituitur, 
ut omnia intra fatum claudenda sint^'. 

XVII, 1, 7: „neminem aut«m recte ita loqui „paenitere sese, 
qood natus sit^* aut „paenitere, quod mortalis sit'^ aut ,^quod ex 
ofFenso forte valueratoque corpore dolorem sentiat", quando istius- 
modi rerum nec consilium sit nostrum nec arbitrium, sed ea ingratis 
nostris vi ac necessitate naturae nobis accidant*^ 

Uno loco „quando" habet „quod" particulae significationem : 

XVI, 10, 4: eo maxime, inquam, te dicere hoc oportet, quando, 
ut praedicas, peritus iuris es". Hic locus eo memoirabilior est, 
quod „quando*' ad pronomen correlativum „eo" spectat. 

Hunc usum apud alium scriptorem non invenii*i iure docet 
Draegerus 1. c. pag. 650. 

3. Sequitur ut quinque locos commemoremus, ubi iu „quando** 
particula vis adversativa inest. 

X, 11, 4: „non iam, quod non segnius, sed quod festinantius 
sit, id fieri „mature" dicitur, quando ea, quae praeter sui temporis 
modum properata sunt, immatura verius dicantur**. Ad hunc locum 
annotat Madvigius (adv. crit. II pag. 60): „Non comprobationem et 
causam illius usus haec extrema continent, sed potius ostendunt non 
recte ita dici. Itaque scribendum, quod etiam coniunctivus (dicantur) 
requirit: quamvis ea .... immatura dicantur". 

Sed suo iure Hertzius lectionem codicibua traditam retinuit, 
quam rationem contra Madvigium defendit vindic. Gellian alterae 
pag. 63. 

Alter locus est II, 6, 7: „vexatam Italiam dixit Cato ab 
Hannibale; quando nullum calamitatis aut saevitiae aut immanitatis 
genus reperiri queat, quod in eo tempore Italia non perpessa sit". 

Tertius locus est XII, 13, 15: „Atque insuper dubitatur, an 
ante Kalendas quoqne pronuntiari possit, quando neque ultra neque 
citra, sed, quod inter haec medium est, intra Kalendas pronun- 
tiandum sifS 

Hertzius Id editione priori secutus codices QZB, qui „ant6 
Ealendis^' praebent, levi mutatione adhibita legit; „an ante 
Ealendas^*. Hanc lectionem mendosam esse demonstravit Madvigius 
(advers. critic. II pag. 603), ostendit enim, id, quod insuper dubitetur, 
esse, an Ealendis quoque, non, an ante Ealendas pronuntiari possit. 
Idem ibidem proponit „anne Ealendis^S sed potius cum Hertzio 
faciendum est, qui in alteram editionem recepit: „an Ealendis", 
quae lectio, etsi codicibus XOH praebetur, ad id tempus prorsus 
neglecta erat. Etiam hoc loco in particula „quando'^ adversativam 
vim inesse vidit iam Madvigius, annotat enim: „scribendum est: 
quum (hoc est: quum tamen) pro quando". 

Quartus locus, ubi haud dubie „quando" adversative usur- 
patum est, legitur XIII, 30, 2: „Sicuti quidam faciem esse hominis 
putant os tantum et oculos et genas, quod Graeci TCfxSowTcov vocant, 
quando facies sit forma omnis et modus et factura quaedam cor- 
poris totius, a faciendo dicta". Hic locus Madvigium fugisse videtur. 

His locis etiam XIX, 8, 6, quo loco dubitari potest, utrum 
causalis an adversativa vis in „quando'^ particula insit, adiciendum 
esse, infra demonstrabo. 

Hujus usus duo tantummodo exempla apud alios scriptores 
inveni, quorum unum exstat apud Plautum, alterum apud Apuleium. 
Plaut. Trinum. V, 2, 8: ut filius tuos, quando illi a me darem, 
esse adlatum id abs te crederet. (cf. Scherer I. c. p. 85) = damit 
dein Sohn glaubte, dies sei von dir herzugebracht, wahrend ich es 
doch jenem von meinem VermOgen gab. Hac significatione Plautum 
„quando" particulam usurpavisse haud ita mirum est, siquidem 
constat, etiam ceteroquin apud priscos scriptores „quando" parti- 
culam easdem notiones induisse, quas „quom" habet, quamquam 
post Plautum haec ratio „quando" particulae adversative usurpandae 
prorsus evanuit. Quod vero Gellius hunc usum renovavit, ex 
Plauto eum hausisse videtur, id quod etiam de Apuleio dicendum 
est, apud quem „quando" particula adversativa notione usurpata 
hoc loco invenitur: de mundo 31: „unde nihil mirum est, si mor- 
tales oculi eius non capiunt aspectum, quando divinorum operum 
vestigiis sit perspicuus atque manifestus**. 

4. Quod attinet ad modos cum „quando" particula coniunctos, 
et prisci scriptores et aureae et argenteae latinitatis auctores in 
oratione recta semper indicativum usurpant, id quod de Taciti usu 

Benssius 1. c. p. 37, de Quintiallno Gnntherns L c. 44, de Snetonio 
Traehmannus I. e. p. 39 observaverunt. Hunc usnm etiam Gellius 
seqnitur, qnatenus „quando^^ particulam temporali et causali vi 
usnrpat. Nam omnibns locis, ubi „quando*^ temporalem vim habei^ 
legitur indioativus exceptis duobns: praef. 1 et 2, quibus locis 
coniunctivus ex orationis obliqnae ratione facile explicatur. Quod 
attinet ad eos locos, ubi in „qnando*' particula oausalis vis inest, 
duobus locis l^itur indicativns: XIII, 1, 2; XVI, 10, 4; duobus 
locis conianctivus: IX, 9, 17; XVII, 1, 7. His locis oratio eit obliqua. 

Quattuor illis locis, nbi in „quando^* particula adversativa 
vis inest, coniunctivus legitur, qui modus ipsa adversativa, notione 
postulari videtur. 

Restat ut de uno loco dicamus, ubi „quando'' particula 
causalem an adversativam vim habeat, dubitari potest. 

XIX, 8, 6: Ac fortassean de quadrigis veterum auctoritati 
concessero, inimicitiam tamen, sicuti inscientiam et inpotentiam et 
iniuriam, quae ratio est, quamobrem G. Caesar vel dictam esse a 
veteribus vel dicendam a nobis non putat, quando Plautus, linguae 
latinae decus, deliciam quoque Ivtxcoc dixerit pro deliciis?*^ Enun- 
tiatum ex „quando^^ suspensum et ad enuntiatum primarium G,quae 
ratio est) et ad id enuntiatum, quod adverbio „quamobrem'' 
inducitur, referri potest. Quum refertur ad enuntiatum primarium 
(„quae ratio est^^ interrogatio est rhetorica » nulla ratio est) 
„quando^* particula intellegitur causaliter usurpata, quum refertur 
ad enuntiatum, quod adverbio „quamobrem'^ induoitur, „quando^^ 
particulae adversativa sigoificatio tribuitur. Harum explioationum 
utra probanda sit, non est difficile dictu. Nam causalem vim 
„quando" particulae tribuere ipso coniunctivo, qui cum „qnaudo'^ 
particula coniunctus est, prohibemur. Neque enim uUo loco apud 
Gellium coniunctivus cum „quando'^ particula causaliter usurpata 
ita coniunctus est, ut neque oratione obliqua neque alia ratione 
excusetur. Quae quum ita sint, „quando'' particulae adversativam 
vim tribuendam esse pro certo habeo. 

§ 5. 

Siquidem. 

De „siquidem'^ disputat Draegerus L c. pag. 7, 2. „Si quidem 
„wenn n&mlich^' wird zuerst aus Cicero belegt und hat schon bei 

ihm zuweilen eine ^ausale Bedeutung, wie quoniam, den bekannten 
Grund bezeichnend/' Sed hoc non prorsus recte dicit/ nam 
^siquidem'^ iam a Plauto si non causali, attamen conditionali signi- 
ficatione usurpatur. Causalis significatio iam apud* Varronem 
observatar. Ac ne hoc quidem iure contendit hanc particulam 
peribde atque H^uoniam^' oausam omnibus notam significare. Nam 
in narratione saepius fit, ut ^siquidem^' particula res legenti vel 
audienti prorsus novae atqud inauditae inducantur. Huc accedit 
quod ne certae quidem cansae ubique hac particula significantur, 
sed saepius eiusmodo res, de quibus scriptorem, utrum verae sint 
necne, dubitare appareat. Huiusmodi sunt nonnuUa ex iis exemplis, 
quae ipse Draegerus affert, velut Cic. ad fam. 10, 33, 1; Brut. 10. 
£x Suetonio Trachmannus 1. c. p. 39 duo affert exempla, ex quibus 
elucet, scriptori dubitationem quandam de eo, quod scribat, non 
deesse. Videmus igitur ipsa „8i quidem^^ particula non indicari, 
utrum ea res, quae enuntiato ex „si quidem^^ suspenso continetur, 
pro vera a scriptore habeatur necne, neque utrum hanc rem legenti 
notam esse scriptor statuat necne, sed hoc ex argumento tantummodo 
enuntiati ex „siquidem^^ suspensi intellegitur. Hoc potius dicendum 
est vim „si quidem^^ particulae esse et manere conditioDalem, interdum 
hanc particulam significationem causalem induere. Hoc ita fit ut 
tacite ponatur argumentum enuntiati ex „siquidem'^ suspensi a 
veritate non abhorrere. Hoc enim cum ponitur, inde concluditur 
etiam argumentum enuntiati primarii verum esse (wenn dies ist, 
80 folgt; es ist aber so, folglich ergibt sich jenes). Ex his, quae 
dixi, facile colligitur logicas tantnmmodo causas hac particula induci. 

Apud Gellium haec particula bis tantunmiodo invenitur. 
IX, 9, 15: „atque illud impense Probum esse demiratum iam in 
Yergilio dicebant, quod Homerica quidem Atjto) gaudium gaudeat 
genuinum et intimum atque in ipso penetrali cordis et animae vigens, 
siquidem non aliud est: Y^Yjds 8i zb ^fpdva ATjtco**. Hoc loco 
indicativus aliquid offensionis habet, quum in oratione obliqua 
positus sit. Nam enuntiatum ex ^siquidem^* suspensum non ex 
Qellii, sed ex Probi sententia aptum esse inteliegendum est. 

Alter locus est XVII, 5, 11: „Non ergo obscuro neque 
ambiguo argumento usus est, sed certo atque perspicuo, siquidem, 
qui vere beneficus liberalisque est, qua mente bene aut liberaliter 
faciat, non quaeritur". Etiam hoc loco indicativus legitur. 

§ 6. 

Quatenus. Quippe. Ut qui. 

„Quatenus^' a Gellio nusquam causali significatione usurpatur, 
sed ubique est adyerbium interrogatiyum modali significatione 
usurpatum. 

„Quippe" legitur septendecim locis. Omnibus his locis in- 
venitur in enuntiato, in quo inest verbum finitum. Sedecies in 
indicativo positum est, semel in coniunctivo potentiali: XX, 5, 8: 
„quippe ego doctrina anteire malim quam copiis atque opulentiis". 

Quinquies primo loco enuntiati invenitur, undecies secundo 
loco, semel tertio loco, quem locum adscribam XVIII, 4, 6: „Ipso 
illo quippe Cn. Lentulo stolidior est et vanior, qui ignorat eiusdem 
stultitiae esse vanitatem et stoliditatem'^ 

Pronomen relativuin cum „quippe" coninnctum nusquam 
invenitur. Nam quod legitur II, 26, 5: „Quippe, qui rufus color, 
a rubore quidem appellatus est", hunc locum huc non esse revo- 
candum nemo non videt. 

„Ut qui'' semel legitur : XV, 28, 1 : „Cornelius Nepos et rerum 
memoriae non indiligens et M. Ciceronis ut qui maxime amicus 
familiaris fuit". Significatio formulae „ut qui*' hoc loco est 
comparativa (= ut is qui maxime familiaris fuit, amicus fami- 
liaris fuit). 

Restat ut unum locum afferam, qui non iam satis emendatus 
esse videtur: IV, 3, 39 libri praebent: „His argumentis Tiro Tuliius 
M. Catonem contendere et conficere dicit, Rodiensibus quoque impune 
esse debere, quod hostes quidem esse populi Romani voluissent et 
qui maxime non fuissent'*. Postrema verba corrupta esse nemo 
non videt. 

Carrio proponit: „etsi maxime", I. F. Gronovius: „at cum. 
maxime", Alb. Lion: „at qui maxime", Hagen: „at quam maiime", 
Madvigius: „ut qui maxime sed**, Hertzius, quem sequitur 
C. F. W. Muller (annal. phil. 93, 487): ut qui maxime*^ Has 
coniecturas accuratius examinare longum est, hoc tantum dico, 
nuUa locum ita expediri, ut nuUa difficultas relinquatur. Equidem 
censeo etiam vocem „maxime*S quae ob omnibus emendatoribus 
servatiir, con-uptam esse. 

§ 7. 

Tamquam. Quasi. 

„Tamquam" particulam apud Tacitum, Celsum, Plinium 
minorem, „quasi" particulam apud Tacitum creberrime ad causalem 
„quod" particulae significationem accedere Scbmalzius docet 1. c. 
pag. 342 et 362. Huius usus exeiupla aliquot etiam apud Suetonium 
inveniri docet Trachmannus 1. c. pag. 18. Ac ne apud Gellium 
quidem desunt exempla buc spectantia. „Tamquam" causalem vim 
babet bis locis: I, 25, 8; II, 6, 4; IV, 20, 8; V, 8, 1; VI, 3, 52; 
XII, 1, 8; XIII, 9, 3; 31, 1; XV, 2, 3; 21, 1; XIX, 8, 12; 14, 3. 
„Quasi" causalem vim babet bis locis: Praef. 13; praef. 14; 
II, 6, 1; 12, 5; 23, 12; III, 10, 11; IV, 2, 7; 2, 10; VI, 3, 52; 
VII, 6, 2; XII, 2, 12: XVI, 19, 18. Praeterea unus locus comme- 
morandus est, quem Qellius XIII, 14, 6 ex M. Valerio Messalla 
Corvino enotat. qui invenitur: de auspic. frag. 3 pag. 104 Huscbk: 
Idcirco omnes, qui pomerium protulerunt, montem istum excluserunt, 
quasi avibus obscenis ominosum". His locis omnibus quamquam 
concedendum est, in bis particulis comparativam vim inesse, tamen 
etiam causalem quandam significationem babent. Uno tantum loco 
„quasi" particula significatione comparativa prorsus obscurata mere 
causalem vim babet: XII, 2, 12: Dignus sane*) Seneca videatur 
lectione ac studio adule^centium , qui bonorem coloremque veteris 
orationis Soterici lectis comparavit quasi „minimae scilicet gratiae 
et relictis iam contemptisque". 

Idem cadit in „tamquam" particulam hoc loco: XV, 21, 1: 
ferocissimos et immanes et alienos ab omni humanitate, tamquam 
e mari genitos, Neptuni filios dixerunt'*. 

Omnibus locis bae particulae ita positae sunt, ut scriptor 
non, quid ipse sentiat, sed quae aliis causa visa sit, indicet. Ex 
bis locis non pauci ita comparati sunt, ut ex sententiarum nexu 
appareat, scriptorem causas, quas ab aliis statui indicat, improbare 

Ex „tamquam^^ particula duobus tantum locis (VI, 3, 52; 
XVI, 19, 18) verbum finitum aptum est. Ceteris locis haec par- 

*) Vocem ,;Sane" tollendam esse censeo, quum a sententiarum nexu 
prorsus aliena sit. Miror Hertzium hanc vocem in textum recepisse, etsi 
codicibus Q. Z. B. omittitur. 

ticula adverbialiter sine verbo finito posita est. Idem cadit in 
„quasi" particulam his locis: VI, 3, 52; XIII, 9, 3; XV, 21, 1; 
XIX, 14, 3. Semel hoc modo usurpatum invenitur: „tamquam 
si" VI, 3, 52: „(Cato Rodienses) . . . tamquam si innocentes ^rgat". 
„Tamquam si'' praebetur codice Par. S. Germ. 643, Oaspari Scieppii 
excerpta eorumque apographa Wouweriana praebent „quasi*S quae 
lectio praeferenda esse yidetur. Duobus locis (II, 6, 1 ; VII, 6, 2) 
„quasi'' particula ad?erbialiter posita ad verbum „reprehendo^' 
adiungitur. 

Uno loco (Xni, 31, 1) „tamquam" ad verba „laudandi*' 
annectitur: „laudabat venditabatque se nuper quispiam in libraria 
sedens homo inepte gloriosus, tamquam unus esset in omnis caelo 
saturarum M. Varronis enarrator**. 

His annectam uno loco ,,tamquam** particulam substantivo 
9,foma** adiungi pro accusativi cum infinitivo constructione : in, 9, 2 : 
„Gnaeum Seium ... habuisse equum . . . de quo fama constans 
esset, tamquam de genere equorum progenitus foret, qui Dioniedis 
Thracis fuissent". Restat ut afferam XVI, 5, 12: „Non enim 
vestibulnm priorem partem domus infernae esse dicit, quod obrepere 
potest, tamquam si ita dicatur, sed loca duo demonstrat extra orci 
fores^. Hoc loco „obrepere tamquam si" eandem vim habet quam 
vulgo habet verbum „videri" cum infinitivo coniunctum. 

